cyanic-selkie/wikianc huggingface dataset:
ഉദയ വിക്രമസിംഗെ
അമ്പയറിംഗ്
1991നും 1998നും ഇടയിൽ 13 ഏകദിന അന്താരാഷ്ട്ര മത്സരങ്ങളിലും അദ്ദേഹം കളി നിയന്ത്രിച്ചു ചെയ്തു. വിൽസ് ട്രോഫിയുടെ ഭാഗമായി 1991 ഒക്ടോബറിൽ ഷാർജയിൽ നടന്ന അഞ്ച് ഏകദിന മത്സരങ്ങൾക്ക് പുറമെ, ശ്രീലങ്കയിൽ കളിച്ച എട്ട് മത്സരങ്ങളും അദ്ദേഹം അമ്പയർ ചെയ്തു. 1991 ഒക്ടോബർ 25ന് ഷാർജയിൽ ഇന്ത്യയും പാകിസ്താനും തമ്മിലുള്ള വിൽസ് ട്രോഫി ഫൈനലിൽ അദ്ദേഹം ഇന്ത്യൻ ബാറ്റ്സ്മാൻമാർക്കെതിരായി (രവി ശാസ്ത്രി, മുഹമ്മദ് അസ്ഹറുദ്ദീൻ, സച്ചിൻ ടെണ്ടുൽക്കർ) തുടർച്ചയായി മൂന്നു എൽബിഡബ്ല്യൂ അപ്പീലുകൾ അനുവദിച്ചു കൊടുത്തു, ആത്യന്തികമായി പാകിസ്താൻ ബൗളർ അക്വിബ് ജാവേദ് ഏകദിന ക്രിക്കറ്റിലെ ഏഴാം ഹാട്രിക്കിനും, 7–37 എന്ന ഒരിന്നിംഗ്സിലെ മികച്ച ബൗളിംഗ് പ്രകടനമെന്ന ലോക റെക്കോർഡിന് ഉടമയുമായി, ഈ റെക്കോർഡ് ഒൻപത് വർഷത്തിനുശേഷമാണ് തിരുത്തപ്പെട്ടത്.
2010 ഏപ്രിൽ 12ന് പെട്ടെന്നുള്ള അസുഖത്തേ തുടർന്ന് കൊളംബോയിൽ വച്ച് എഴുപതാം വയസ്സിൽ അദ്ദേഹം അന്തരിച്ചു. വിക്രമസിംഗയുടെ ദീർഘകാല സഹപ്രവർത്തകനും മറ്റൊരു മുൻനിര ശ്രീലങ്കൻ അമ്പയറുമായ കെ.ടി. ഫ്രാൻസിസ് വിക്രമസിംഗയെ പറ്റി പറഞ്ഞത്, ''വിക്കി ഒരു ടോപ് ക്ലാസ് അമ്പയറും ആദ്യ വർഷങ്ങളിൽ ഒരു ടെസ്റ്റ് രാജ്യമെന്ന നിലയിൽ ശ്രീലങ്കയുടെ ഒരു മുൻനിര അമ്പയറുമായിരുന്നു. അദ്ദേഹത്തെ വളരെയധികം മിസ് ചെയ്യും.''
പുറത്തേക്കുള്ള കണ്ണികൾ
വർഗ്ഗം:2010-ൽ മരിച്ചവർ വർഗ്ഗം:1939-ൽ ജനിച്ചവർ വർഗ്ഗം:ഓഗസ്റ്റ് 12-ന് ജനിച്ചവർ വർഗ്ഗം:ഏപ്രിൽ 12-ന് മരിച്ചവർ വർഗ്ഗം:ക്രിക്കറ്റ് അമ്പയർമാർ
ആന്റണി മാത്യൂസ് ഡോസ് സാന്റോസ്
ആന്റണി എന്നറിയപ്പെടുന്ന ആന്റണി മാത്യൂസ് ഡോസ് സാന്റോസ് (ജനനം 24 ഫെബ്രുവരി 2000), ഒരു ബ്രസീലിയൻ പ്രൊഫഷണൽ ഫുട്ബോൾ കളിക്കാരനാണ്, ക്ലബ്ബായ മാഞ്ചസ്റ്റർ യുണൈറ്റഡിന്റെയും ബ്രസീൽ ദേശീയ ടീമിന്റെയും വിംഗറായി കളിക്കുന്നു. സാവോ പോളോയുടെ യൂത്ത് സിസ്റ്റത്തിൽ ബിരുദം നേടിയ ആന്റണി ക്ലബ്ബിനായി 52 മത്സരങ്ങളിൽ നിന്ന് ആറ് ഗോളുകൾ നേടി. 2020-ൽ അജാക്സിൽ ചേർന്ന അദ്ദേഹം രണ്ട് എറെഡിവിസി കിരീടങ്ങളും ഒരു കെഎൻവിബി കപ്പും നേടി.
2020 സമ്മർ ഒളിമ്പിക്സിൽ ബ്രസീൽ അണ്ടർ 23 ടീമിനൊപ്പം ആന്റണി സ്വർണ്ണ മെഡൽ നേടിയിരുന്നു. 2021 ഒക്ടോബറിൽ വെനസ്വേലയ്‌ക്കെതിരെ സീനിയർ അന്താരാഷ്ട്ര അരങ്ങേറ്റത്തിൽ അദ്ദേഹം സ്കോർ ചെയ്തു. പോൾ പോഗ്ബയ്ക്കും റൊമേലു ലുക്കാക്കുവിനും ശേഷം യുണൈറ്റഡിന്റെ ഏറ്റവും ചെലവേറിയ മൂന്നാമത്തെ സൈനിംഗ് ആയി അദ്ദേഹം മാറി.
2018 സെപ്റ്റംബർ 26-ന്, ഹെലിഞ്ഞോ, ഇഗോർ ഗോമസ് എന്നിവരോടൊപ്പം ആന്റണിയും സീനിയർ ടീമിലേക്ക് സ്ഥാനക്കയറ്റം ലഭിച്ചു. അദ്ദേഹം 2023 സെപ്റ്റംബർ വരെ ഒരു കരാറിൽ ഒപ്പുവച്ചു.
സാവോ പോളോയുടെ യൂത്ത് സിസ്റ്റത്തിൽ ബിരുദധാരിയായ ആന്റണി ക്ലബ്ബിനായി 52 മത്സരങ്ങളിൽ നിന്ന് ആറ് ഗോളുകൾ നേടി.2020-ൽ അജാക്സിൽ ചേർന്ന അദ്ദേഹം രണ്ട് എറെഡിവിസി കിരീടങ്ങളും ഒരു കെഎൻവിബി കപ്പും നേടി. 2020 സമ്മർ ഒളിമ്പിക്സിൽ ബ്രസീൽ അണ്ടർ 23 ടീമിനൊപ്പം ആന്റണി സ്വർണ്ണ മെഡൽ നേടിയിരുന്നു. 2021 ഒക്ടോബറിൽ വെനസ്വേലയ്‌ക്കെതിരെ സീനിയർ അന്താരാഷ്ട്ര അരങ്ങേറ്റത്തിൽ അദ്ദേഹം സ്കോർ ചെയ്തു. 2020 ൽ അജാക്സിൽ ചേർന്ന അദ്ദേഹം രണ്ട് എറെഡിവിസി ടൈറ്റിലുകളും ഒരു കെഎൻവിബി കപ്പും നേടി .2020 സമ്മർ ഒളിമ്പിക്സിൽ ബ്രസീൽ അണ്ടർ 23 ടീമിനൊപ്പം ആന്റണി സ്വർണ്ണ മെഡൽ നേടിയിരുന്നു. 2021 ഒക്ടോബറിൽ വെനസ്വേലയ്‌ക്കെതിരെ സീനിയർ അന്താരാഷ്ട്ര അരങ്ങേറ്റത്തിൽ അദ്ദേഹം സ്കോർ ചെയ്തു.
പോൾ പോഗ്ബയ്ക്കും റൊമേലു ലുക്കാക്കുവിനും ശേഷം യുണൈറ്റഡിന്റെ ഏറ്റവും ചെലവേറിയ മൂന്നാമത്തെ സൈനിംഗ് ആയി അദ്ദേഹം മാറി
2021 ജൂൺ 17-ന് 2020 സമ്മർ ഒളിമ്പിക്‌സിനുള്ള ബ്രസീൽ അണ്ടർ-23 ടീമിൽ ആന്റണിയെ ഉൾപ്പെടുത്തി ടൂർണമെന്റിലെ ബ്രസീലിന്റെ ആറ് കളികളിലും അദ്ദേഹം ആരംഭിച്ചു.സ്‌പെയിനിനെതിരായ ഫൈനലിൽ ബ്രസീൽ കിരീടം നേടിയപ്പോൾ എക്‌സ്‌ട്രാ ടൈമിൽ മാൽകോമിന്റെ വിജയ ഗോളിന് അദ്ദേഹം സഹായിച്ചു  അണ്ടർ 23 ടീമിന് വേണ്ടി 22 കളികളിൽ നിന്ന് ആറ് ഗോളുകൾ നേടി
2021 ഒക്ടോബർ 7-ന് വെനസ്വേലയ്‌ക്കെതിരായ ലോകകപ്പ് യോഗ്യതാ മത്സരത്തിൽ ബ്രസീൽ ദേശീയ ഫുട്‌ബോൾ ടീമിനായി അദ്ദേഹം അരങ്ങേറ്റം കുറിച്ചു.77-ാം മിനിറ്റിൽ പകരക്കാരനായി ഇറങ്ങിയ അദ്ദേഹം അധികസമയത്ത് ഒരു ഗോൾ നേടി ബ്രസീലിന് വേണ്ടി അവസാന സ്കോർ 3-1ന് ഉറപ്പിച്ചു.
സൈഫുൽ ബത്താർ
മമ്പുറം സയ്യിദ് അലവി തങ്ങൾ മലബാർ മുസ്ലിങ്ങളെ ബ്രിട്ടീഷ് ഭരണത്തിനെതിരെ സമരാഹ്വാനം ചെയ്തുകൊണ്ട് എഴുതിയ കൊളോണിയൽ വിരുദ്ധ കൃതിയാണ് സൈഫുൽ ബത്താർ. അറബി ഭാഷയിലെഴുതിയ ഈ കൃതിയുടെ മുഴുവൻ പേര് സൈഫുൽ ബത്താർ, അലാ മാൻ വലാ യുആലിൽ കുഫ്ഫാർ എന്നാണ്. ബ്രിട്ടീഷ് ഭരണത്തിനെതിരായ ഒരു ഫത്വ രൂപത്തിലാണ് കൃതി.
പശ്ചാത്തലം
സയ്യിദ് അലവി തങ്ങളുടെ സ്വദേശമായ മമ്പുറത്തിനു അധികം അകലെയല്ലാതെ മുട്ടിയറയിൽ 1841ൽ നടന്ന ബ്രിട്ടീഷ് വിരുദ്ധ കലാപത്തിന്റെ പശ്ചാത്തലത്തിലാണ് ഈ കൃതി രചിക്കപെടുന്നത്. കലാപത്തിനിടെ പള്ളിയിൽ അഭയം തേടിയ 11 മുസ്ലിങ്ങളെ ബ്രിട്ടീഷ് പട്ടാളം പള്ളിയിൽ കയറി വെടി വെച്ചു കൊല്ലുകയുണ്ടായി. നേരത്തെ തന്നെ കടുത്ത ബ്രിട്ടീഷ് വിരുദ്ധനായിരുന്ന സയ്യിദ് അലവി തങ്ങളെ ഈ സംഭവം കൂടുതൽ രോഷാകുലനാക്കി. ഈ സംഭവത്തിന്റെ പശ്ചാത്തലത്തിലാണ് ബ്രിട്ടീഷ് ഭരണത്തെ രാഷ്ട്രീയമായും സാമ്പത്തികമായും സാംസ്കാരികമായും ബഹിഷ്കരിക്കണമെന്ന് ആഹ്വാനം ചെയ്തു അദ്ദേഹം സൈഫുൽ ബത്താർ രചിക്കുന്നത്‌
അനന്തര ഫലം
സയ്യിദ് അലവി തങ്ങളുടെ ജീവിത കാലത്തും അതിനു ശേഷവും ബ്രിട്ടീഷ് ഭരണത്തിനെതിരായ സമരാഗ്നി ആളിക്കത്തിച്ച ഈ കൃതി ഇറങ്ങിയ ശേഷമാണ് 1843ലെ ചേറൂർ വിപ്ലവം നടന്നത്, 1921ലെ മലബാർ കലാപത്തിനും ന് പ്രേരണയായത്തിലും ചെറുതല്ലാത്ത കാരണമായിട്ടുണ്ട്.
അവലംബം
മമ്പുറം തങ്ങന്മാർ, സമരം - പ്രത്യയശാസ്ത്രം. ഐ.പി.എച്ച് പബ്ലിക്കേഷൻ. ഇസ്ലാമിക വിജ്ഞാന കോശം
വർഗ്ഗം:മമ്പുറം തങ്ങന്മാർ
സൂറത്ത് താനി പ്രവിശ്യ
സൂറത്ത് താനി (Thai: สุราษฎร์ธานี, ഉച്ചാരണം [sù.râːt tʰāː.nīː]), പലപ്പോഴും സൂറത്ത് എന്ന് ചുരുക്കപ്പേരിൽ അറിയപ്പെടുന്ന തായ്‍ലാന്റിലെ, തെക്കൻ പ്രവിശ്യകളിലെ (changwat) ഏറ്റവും വലിയ പ്രവിശ്യയാണ്. തായ്‍ലാന്റ് ഉൾക്കടലിൻറെ പടിഞ്ഞാറൻ തീരത്താണിത് സ്ഥിതിചെയ്യുന്നത്. രാജ്യത്തിന്റെ ഭരണാധികാരിയായിരുന്ന വജിരവുധ് (രാമ VI) നാമകരണം നടത്തിയ സൂററ്റ് താനി എന്ന വാക്കിൻറെ അർത്ഥം "നല്ല ആളുകളുടെ നഗരം", എന്നാണ്.
ചരിത്രം
ചരിത്രാതീത കാലഘട്ടത്തിൽത്തന്നെ സൂറത്ത് താനി നിലനിൽക്കുന്ന പ്രദേശത്ത് സെമാങ്, മലയൻ ഗോത്രങ്ങൾ അധിവസിച്ചിരുന്നു. മൂന്നാം നൂറ്റാണ്ടിൽ സ്ഥാപിക്കപ്പെട്ട ശ്രീവിജയ സാമ്രാജ്യം മലയൻ ഉപദ്വീപിൽ പതിമൂന്നാം നൂറ്റാണ്ടുവരെയുള്ള കാലത്ത് മേൽക്കോയ്മ നിലിനിർത്തിയിരുന്നു. ശ്രീവിജയ കാലഘട്ടത്തിലെ അവശിഷ്ടങ്ങൾ ചൈയ്യ നഗരത്തിൽ കാണപ്പെടുന്നു. ഒരുപക്ഷേ ഇത് ഇത് രാജ്യത്തിന്റെ ഒരു പ്രാദേശിക തലസ്ഥാനമായിരുന്നിരിക്കാം. ചില തായ് ചരിത്രകാരന്മാർ വാദിക്കുന്നത് ഒരു കാലത്ത് ഇത് ഈ രാജ്യത്തിന്റെ തലസ്ഥാനംതന്നെയായിരുന്നു ഇതെന്നാണ്. പക്ഷെ ഇത് തർക്കവിഷയമാണ്. അക്കാലത്തെ മറ്റൊരു പ്രധാന കുടിയേറ്റകേന്ദ്രമായിരുന്നു വിയാങ് സാ.
ശ്രീവിജയ സാമ്രാജ്യത്തിന്റെ പതനത്തിനു ശേഷം ഈ പ്രദേശം ചയ്യ, തത്തോങ്ങ് (ഇപ്പോൾ കാഞ്ചനാദിത്), ഖിരിരാത് നിഖോം എന്നീ വിവിധ നഗരങ്ങളായി വിഭജിക്കപ്പെട്ടു. ചയ്യ തായ് തലസ്ഥാനത്തിന്റെ നേരിട്ടുള്ള ഭരണത്തിലായിരുന്നു. എന്നാൽ തത്തൊങ്ങ്, ഖിരിരാത് എന്നിവ നഖോൺ തമ്മരാത് രാജ്യമാണു നിയന്ത്രിച്ചിരുന്നത്. 1899-ൽ ഇവയെല്ലാംകൂടി സംയോജിപ്പിച്ച് ചൈയ്യ എന്ന ഒറ്റ പ്രവിശ്യയായി മാറി. 1915 ൽ മോൺതൺ ചുംഫോണിലെ രാജസദസ്സ് ബന്ദോണിലേക്ക് മാറ്റി സ്ഥാപിക്കുകയും ഇതിന് 1915 ജൂലൈ 29 ന് രാജാവ് വജിരവുധ് (രാമ VI) ന്റെ സന്ദർശനത്തോടനുബന്ധിച്ച്, സൂറത്ത് താനി എന്ന പുതിയ പേരു ലഭിക്കുകയും ചെയ്തു. ഗുജറാത്തിലെ പ്രധാന തുറമുഖ നഗരമായ സൂറത്തിന്റെ സ്വാധീനത്താലായിരിക്കണം ഈ പേരു നൽകപ്പെട്ടത്. മൊൺതോണും സൂറത്ത് എന്ന പേരിലേയ്ക്കു മാറ്റപ്പെട്ടു. 1926-ൽ ഇത് റദ്ദാക്കുകയും മൊൺതോൺ നഖോൺ സി തമ്മാരാത്തിലേയ്ക്ക് സംയോജിപ്പിക്കുകയും ചെയ്തു. 1933 ൽ മോൺതോൺ പിരിച്ചുവിടുകയും പ്രവിശ്യ ഒരു ഒന്നാംതര ഭരണ ഉപവിഭാഗമായി മാറുകയും ചെയ്തു.
താ ഖാമിലെ (ഫുൻഫിൻ ജില്ല) ഒരു കെട്ടിടത്തിലായിരുന്നു പ്രവിശ്യാ ഭരണകൂടത്തിന്റെ ആസ്ഥാനം പ്രവർത്തിച്ചിരുന്നത്. രണ്ടാം ലോകമഹായുദ്ധത്തിന് തൊട്ടുമുമ്പ്, താപി നദിയുടെ തീരത്തെ സൂരത് താനി നഗരത്തിലേയ്ക്ക് തലസ്ഥാനം പറിച്ചുനടപ്പെട്ടു. തെക്കൻ ഗുജറാത്തിലെ താപി നദിയുടെ പേരിലാണ് ഈ നദി അറിയപ്പെടുന്നത്. 1941 ഡിസംബർ 8-ന് ജപ്പാൻ സേന് തായ്ലാൻറിൽ അതിക്രമിച്ച് കടന്നപ്പോൾ, നഗരത്തിൽ നടന്ന യുദ്ധത്തിന്റെ ഫലമായി ഭരണപരമായ കെട്ടിടം തകർന്നടിഞ്ഞു. 1954 ൽ അത് പുനർനിർമ്മിച്ചു. 1954ൽ ഈ കെട്ടിടം പുനർനിർമ്മിച്ചുവെങ്കിലും 1982 മാർച്ച് 19 ന് കമ്യൂണിസ്റ്റ് വിമതർ സ്ഥാപിച്ച ഒരു ബോംബ് കെട്ടിത്തെ തകർക്കുകയും ഈ സംഭവത്തിൽ 5 പേർ കൊല്ലപ്പെടുകയും ചെയ്തിരുന്നു. മൂന്നാമത്തേതായ ഇപ്പോഴത്തെ കെട്ടിടം നഗരത്തിന്റെ തെക്കുഭാഗത്തേയ്ക്ക് മാറ്റിയിട്ടുണ്ട്. പ്രവിശ്യാ ഹാളിന്റെ പഴയ സൈറ്റിൽ ഇപ്പോൾ സിറ്റി പില്ലർ കോവിൽ (ലാക് മുവാംഗ്) നിലനിൽക്കുന്നു.
ഭൂമിശാസ്ത്രം
ഇതിന്റെ അയൽ പ്രവിശ്യകൾ വടക്ക് (വടക്കുനിന്ന്, ഘടികാരദിശയിൽ) ചുംഫോൺ, നഖോൺ സി തമ്മരാത്, ക്രാബി, ഫാംഗ് ൻഗ, റനോങ് എന്നിവയാണ്. ഭൂമിശാസ്ത്രപരമായി, പ്രവിശ്യയുടെ കേന്ദ്രമെന്നുപറയുന്നത് താപി നദിയുടെ തീരദേശ സമതലമാണ്. ഇതു പ്രധാനമായും റബ്ബർ തോട്ടങ്ങളുമായി ഇടകലർന്നുകിടക്കുന്ന പുൽമേടുകളാണ്. പടിഞ്ഞാറ് ഫുക്കെറ്റ് റേഞ്ചിലെ ചുണ്ണാമ്പുകല്ലുകളാലുള്ള മലനിരകളാണ്. ഈ മലനിരകൾ ഭൂരിഭാഗവും വനനിരകളാൽ ആവൃതമായതാണ്. ഖാവോ സോക്ക് ദേശീയദ്യാനം ഇവിടെയാണ്.
അവലംബം
വർഗ്ഗം:തായ്‌ലാൻറിലെ പ്രവിശ്യകൾ
ഖുഥുബ്
സൂഫികൾക്കിടയിലെ അത്യുന്നത ശ്രേണിയിലെ പദവിയാണ് ഖുഥുബ്. അച്ചുതണ്ട്‌, നെടുംതൂൺ എന്നൊക്കെയാണ് വാഗര്ത്ഥം. പ്രപഞ്ച സംവിധാനത്തിന്റെ അടിസ്ഥാന ഘടകവും ഭൗമ മണ്ഡലത്തിന്റെ കേന്ദ്ര ബിന്ദുവുമായി മാറുക എന്നതാണ്‌ ആശയം. ഒരുകാലത്ത്‌ ഒരു ഖുഥുബ് മാത്രമേ ജീവച്ചിരിക്കുകയുള്ളൂ. തന്റെ യുഗത്തിലെ ദൈവം അനുവദിച്ച മുഴുവൻ കാര്യങ്ങളും നിയന്ത്രിച്ചുപോരുക പ്രസ്‌തുത വ്യക്തിയായിരിക്കും എന്ന് സൂഫികൾ കരുതുന്നു. അയാളുടെ മരണത്തിനു ശേഷം താഴേക്കിടയിലെ പ്രതിനിധികളിൽ നിന്നും പുതിയ നേതാവിനെ തിരഞ്ഞെടുക്കുന്നു. ഇത് ദൈവിക ഇടപെടലുകളിലൂടെയാണ് നടക്കുന്നതെന്ന് സൂഫികൾ വിശ്വസിച്ചു പോരുന്നു. തികച്ചും രഹസ്യ സ്വഭാവമുള്ള കാര്യമായതിനാൽ പ്രതിനിധി സഭയിൽ പെട്ട സൂഫികൾക്ക് മാത്രമേ ഇതാരാണെന്നതിനെ കുറിച്ച് അറിവുണ്ടാകൂ.
അവലംബം
വർഗ്ഗം:സൂഫിമാർഗ്ഗം
കേരളസംസ്ഥാന ടെലിവിഷൻ പുരസ്കാരം
കേരളത്തിലെ ടെലിവിഷൻ ചാനലുകളിൽ സംപ്രേഷണം ചെയ്യുന്ന പരിപാടികൾക്കും സെൻസർ ചെയ്യുന്ന ഡോക്യുമെന്ററികൾ, ഷോർട്ട് ഫിലിമുകൾ അതിന്റെ പിന്നണിയിൽ പ്രവർത്തിക്കുന്ന മികച്ച നടീനടന്മാർക്കും സാങ്കേതികപ്രവർത്തകർക്കും, ടെലിവിഷൻ പരിപാടികളെ സംബന്ധിക്കുന്ന പുസ്തകങ്ങൾ, ലേഖനങ്ങൾ  എന്നിവയ്ക്കും വർഷാവർഷം നൽകി വരുന്നതാണ് കേരളസംസ്ഥാന ടെലിവിഷൻ പുരസ്കാരം. കേരളസംസ്ഥാന ചലച്ചിത്ര അക്കാദമിയാണ് ഈ പുരസ്കാരങ്ങൾ എർപ്പെടുത്തുന്നത്. കേരള സാംസ്കാരികവകുപ്പും ചലച്ചിത്ര അക്കാദമിയും ചേർന്ന് തീരുമാനിക്കുന സ്വതന്ത്രജൂറിയാണ് പുരസ്കാരങ്ങൾ തീരുമാനിക്കുന്നത്.
കടൽക്കാട
Calidris ferruginea എന്ന ശാസ്ത്രനാമത്തിലറിയപ്പെടുന്ന പക്ഷിയാണ് കടൽക്കാട/ കടൽക്കാടയുടെ ഇംഗ്ലീഷിലുള്ള പേര് curlew sandpiper എന്നാണ്. ഇവ ആർട്ടിക്, സൈബീരിയയിലെ തുണ്ട്ര പ്രദേശങ്ങളിൽ പ്രജനനം നടത്തുന്നു.
വിവരണം
ഡൻലിനേക്കാൾ കുറച്ചു വലിയതാണ്. 19.5-21 സെ.മീ നീളം. പക്ഷെ ഡൻലിന്റെ കൊക്കിനേക്കാൾ നീണ്ട വളഞ്ഞ കൊക്കാണ് ഇവയ്ക്ക്. തണുപ്പുകാലത്ത് മങ്ങിയ ചാര നിറം മുകളിലും വെള്ള അടിയിലും. പുരികത്തിന് വെള്ള നിറം.
Behaviour
3-4 മുട്ടകൾ നിലത്തുള്ള കൂട്ടിൽ മുട്ടകളിടുന്നു, അധികവും സൈബീരിയയിൽ. പ്ര ജനനത്തിനു ശേഷം ഇവ തെക്കേ ആഫ്രിക്ക, ആസ്ത്രേലിയ, ഇന്ത്യ എന്നിവിടങ്ങളിലേക്ക് ദേശാടാനം നടത്തുന്നു. പ്രജനന സ്ഥലത്തുനിന്നും 15000 കി.മീ. അകലെയുള്ള തെക്കെ ആഫ്രിക്കയാണ് ദേശാടാനത്തിൽ ഈ പക്ഷിയുടെ തെക്കേ അറ്റത്തെ അതിര്.
ഭക്ഷണം
ഇവ പ്രാണികളേയും മറ്റു നട്ടെല്ലില്ലാത്ത ജീവികളേയും ഭക്ഷിക്കുന്നു.
പുറത്തേയ്ക്കുള്ള കണ്ണികൾ
വർഗ്ഗം:കേരളത്തിലെ പക്ഷികൾ വർഗ്ഗം:ദേശാടനപ്പക്ഷികൾ വർഗ്ഗം:കടൽപക്ഷികൾ
ജൂലിയൻ ഡ്രാക്സ്ലർ
ജർമൻ ക്ലബ്ബായ വുൾഫ്സ്ബർഗിനും ജർമനിയുടെ ദേശീയ ഫുട്ബോൾ ടീമിനും വേണ്ടി കളിക്കുന്ന ഒരു താരമാണ് ജൂലിയൻ ഡ്രാക്സ്ലർ (ജനനം:സെപ്റ്റംബർ 20,1993). സാധാരണയായി ഇടതു വിങ്ങിലാണ് അദ്ദേഹം കളിക്കുന്നത്. രണ്ട് പാദങ്ങളും ഫലപ്രദമായി ഉപയോഗിക്കാനുള്ള കഴിവ്, വേഗത , ശക്തമായ ഷോട്ടുകൾ എന്നിവയ്ക്ക് പേരു കേട്ടവനാണ് ഡ്രാക്സ്ലർ.
2012-ൽ ദേശീയ ടീമിൽ അരങ്ങേറ്റം കുറിച്ച അദ്ദേഹം, 2014 ഫിഫ ലോക കപ്പ് നേടിയ ജർമൻ ടീമിലെ ഒരംഗമായിരുന്നു.
പുറം കണ്ണികൾ
വർഗ്ഗം:ജർമ്മൻ ഫുട്ബോൾ കളിക്കാർ വർഗ്ഗം:1993-ൽ ജനിച്ചവർ
ടി.എം. കൃഷ്ണ
കർണ്ണാടക സംഗീതത്തിലെ യുവതലമുറയിലെ  വായ്പാട്ടുകാരിലൊരാളാണ് തൊഡൂർ മാഡബുസി കൃഷ്ണ എന്ന '''ടി. എം. കൃഷ്ണ'''. വ്യവസായിയായ ടി എം രംഗാചാരിയുടെയും സംഗീതജ്ഞയും വിദ്യാഭ്യാസ പ്രവർത്തകയുമായ പ്രേമയുടെയും പുത്രനായി 22 ജനുവരി 1976 ന് ചെന്നൈയിൽ ജനിച്ചു. . കൃഷ്ണയുടെ ആദ്യകാല ഗുരുക്കന്മാർ ചെങ്കൽപേട്ട് രംഗനാഥനും ശെമ്മാങ്കുടി ശ്രീനിവാസ അയ്യരും ആയിരുന്നു. സംഗീതസംബന്ധിയായ ഗ്രന്ഥങ്ങൾ രചിക്കുന്നതിലും സംഗീതാദ്ധ്യാപനത്തിലും ശ്രദ്ധകേന്ദ്രീകരിച്ചിട്ടുള്ള കൃഷ്ണയുടെ നിരവധി ആൽബങ്ങൾ പ്രകാശനം ചെയ്യപ്പെട്ടിട്ടുണ്ട്. കൃഷ്ണയുടെ ആദ്യ സംഗീതക്കച്ചേരി ചെന്നൈയിലെ മ്യൂസിക് അക്കാദമി സംഘടിപ്പിച്ച സ്പിരിറ്റ് ഓഫ് യൂത്ത് സീരീസിൽ ആയിരുന്നു.
മദ്രാസ് യൂണിവേഴ്സിറ്റിയിൽ അഫിലിയേറ്റ് ചെയ്ത വിവേകാനന്ദ കോളേജിൽ നിന്ന് സാമ്പത്തിക ശാസ്ത്രത്തിൽ ബി.ഏ കരസ്ഥമാക്കി. കർണാടക സംഗീതജ്ഞയായ സംഗീത ശിവകുമാറിനെ 1997 നവംബർ 7ന് വിവാഹം ചെയ്തു. ആര്യ, അനന്ത എന്നീ രണ്ട് പെണ്മക്കൾ ഉണ്ട്. മൈലാപ്പൂരിൽ താമസിക്കുന്നു.
2016 -ലെ മഗ്‌സസെ അവാർഡ് ലഭിച്ചവരിൽ ഒരാൾ ടി. എം. കൃഷ്ണയാണ്.
റീഷേപ്പിങ്ങ് ആർട്(2018)
കലയ്ക്ക് സമൂഹത്തെ പരിവർത്തിപ്പിക്കാനാവുമോ, അതിന് സമൂഹത്തിൽ ഒരു പങ്ക് വഹിക്കാനുണ്ടെങ്കിൽ അത് വെളിപ്പെടുന്നതിന് എന്താണ് ചെയ്യേണ്ടത് എന്നൊക്കെ ചർച്ച ചെയ്യുന്നു. കൃഷ്ണയുടെ സ്വന്തം അനുഭവത്തെ ആധാരമാക്കി മതേതര ജനാധിപത്യം, വിദ്യാഭ്യാസം, ജാതി, ലിംഗപദവി, സൌന്ദര്യശാസ്ത്രം, അറിവ് ഉല്പാദിപ്പിക്കൽ എന്നിവയെപ്പറ്റിയും ആത്യന്തികമായി ‘ആരാണ് ഞാൻ‘ എന്ന ചോദ്യത്തെപ്പറ്റിയുമാണ് പുസ്തകം. അലെഫ് ഇന്ത്യയാണ് പ്രസാധകർ.
എ സതേൺ മ്യൂസിക്(2013)
'എ സതേൺ മ്യൂസിക്-ദ കർണാടിക് സ്റ്റോറി' എന്ന പേരിൽ എഴുതിയ പുസ്തകം നോബൽ സമ്മാന ജേതാവ് അമർത്യാ സെന്നും കലാക്ഷേത്ര ചെയർമാൻ ഗോപാൽകൃഷ്ണ ഗാന്ധിയും ചേർന്ന് 2013ൽ പ്രകാശനം ചെയ്തു.ഈ കൃതിയിൽ കർണാടക സംഗീതത്തിന്റെ തത്ത്വശാസ്ത്രം, സൗന്ദര്യശാസ്ത്രം, സാമൂഹ്യശാസ്ത്രം, ചരിത്രം എന്നിവ ചർച്ച ചെയ്യുന്നു. ഹാർപ്പർ കോളിൻസ് ആണ് പ്രസാധകർ.
വോയിസസ് വിതിൻ(2007)
കർണാടക സംഗീതത്തിലെ ആദ്യത്തെ കോഫീ ടേബിൾ ബുക്ക് ബോംബേ ജയശ്രീ, ടി എം കൃഷ്ണ, മൈഥിലി ചന്ദ്രശേഖർ എന്നിവർ ചേർന്ന് 2007 ൽ പ്രകാശനം ചെയ്തു. ഏഴ് പ്രമുഖ കർണാടക സംഗീതജ്ഞരെ ആദരിക്കുന്ന പുസ്തകം പ്രതിഫലേച്ഛയില്ലാതെ തയ്യാറാക്കിയതാണ്. രാഷ്ട്രപതി ഭവനിൽ വെച്ച് മുൻ രാഷ്ട്രപതി അബ്ദുൾ കലാമിന് ആദ്യ പ്രതി സമ്മാനിച്ചു. ആനന്ദ വികടൻ പബ്ലിക്കേഷൻസ് ഈ പുസ്തകം 2011ൽ തമിഴിലേക്ക് വിവർത്തനം ചെയ്ത് പ്രസിദ്ധീകരിച്ചു.
പ്രൊ.പി.സാംബമൂർത്തി
സംഗീതജ്ഞനും അദ്ധ്യാപകനും ഗവേഷകനുമായിരുന്ന പ്രൊഫസർ പി. സാംബമൂർത്തിയുടെ ജന്മശതാബ്ദി വർഷത്തിൽ അദ്ദേഹത്തിന്റെ ജീവിത രേഖയും ഒട്ടേറെ പ്രസിദ്ധീകരിക്കാത്ത ലേഖനങ്ങളും ചില പ്രസംഗങ്ങളും കൂട്ടിച്ചേർത്ത് ഓർമ്മപ്പതിപ്പായി തയ്യാറാക്കിയതാണ് ഈ പുസ്തകം.
ചെന്നൈ പൊറമ്പോക്ക് പാടൽ
ചെന്നൈ പൊറമ്പോക്ക് പാടൽ മ്യൂസിക് വീഡിയോ 2017 ജനുവരി 14ന് യൂട്യൂബിൽ പ്രകാശനം ചെയ്തു. ടി. എം കൃഷ്ണയും പരിസ്ഥിതി പ്രവർത്തകനായ നിത്യാനന്ദ് ജയരാമനും ചേർന്ന് ചെയ്ത സംരംഭമായിരുന്നു ഇത്. തമിഴിൽ ഗാനം എഴുതിയത് കബെർ വാസുകിയും ചിട്ടപ്പെടുത്തിയത് ആർ.കെ ശ്രിരാംകുമാറും വീഡിയോ സംവിധാനം ചെയ്തത് രതീന്ദ്രൻ പ്രസാദും ആയിരുന്നു. കൃഷ്ണ എന്നൂർ നദീമുഖത്തും പരിസരത്തും പാടുന്നതായി, പ്രദേശത്തിന് എന്നൂർ പവർ പ്ലാന്റ് വരുത്തിയ നാശനഷ്ടങ്ങളിൽ ഊന്നുന്ന രീതിയിൽ ചിത്രീകരിച്ചതായിരുന്നു വീഡിയോ. ആദ്യമായി കർണാട സംഗീതം ആഴ്ചകളോളം യൂട്യൂബിൽ ട്രെൻഡിംഗ് ആയത് പൊറമ്പോക്ക് പാടൽ ആയിരുന്നു. പാട്ടിന്റെ പേരിൽ തന്നെ ഉള്ള പൊറമ്പോക്ക് എന്ന വാക്ക് പൊതുഭൂമി എന്ന അർഥം ഉള്ളതാണെങ്കിലും നിലവിൽ ശാപവാക്കായാണ് ഉപയോഗിക്കുന്നത്. തമിഴിന്റെ പ്രാദേശിക വകഭേദത്തെ ആദ്യമായി കർണാടകസംഗീതത്തിൽ ചിട്ടപ്പെടുത്തി എന്ന പ്രത്യേകതയും ഇതിനുണ്ട്. ആനന്ദഭൈരവി, ബേഗഡ, ഹമീർ കല്യാണി, ദേവഗാന്ധാരി, സാലഗ ഭൈരവി, സിന്ധു ഭൈരവി എന്നീ രാഗങ്ങൾ ഉൾക്കൊള്ളിച്ച രാഗമാലികയിലാണ് പൊറമ്പോക്ക് പാടൽ ചിട്ടപ്പെടുത്തിയിരിക്കുന്നത്.
ഐക്യ
ഉത്തര കർണാടക, മഹാരാഷ്ട്ര, ആന്ധ്രപ്രദേശ് എന്നിവിടങ്ങളിലുള്ള യെല്ലമ്മ ആരാധകരായ ഒരു ചെറിയ ഒരു ട്രാൻസ്ജെൻഡർ സമൂഹമാണ് ജോഗപ്പ. പരമ്പരാഗതമായി ഭിക്ഷയാചിക്കലും പാട്ടും നൃത്തവും ചെയ്യുന്ന സമൂഹമാണ് ഇവർ. 2016 മുതൽ സോളിഡാരിറ്റി ഫൌണ്ടേഷനുമായി യോജിച്ച് ജോഗപ്പകളോടൊപ്പം ടി. എം. കൃഷ്ണ വേദികളിൽ ഐക്യ എന്ന പേരിൽ സംഗീതപരിപാടികൾ അവതരിപ്പിച്ചു വരുന്നു. ഇത് ഒറ്റപ്പെട്ട ഈ സമൂഹത്തെയും അവരുടെ സംസ്കാരത്തെയും മുഖ്യധാരയിൽ കൊണ്ടുവരാൻ സഹായകമായിട്ടുണ്ട്.
ചെന്നൈ കലൈ തെരു വിഴാ ( മുൻപ്: ഊരൂർ-ഓൽക്കോട്ട് കുപ്പം വിഴാ)
ചെന്നൈയിലെ പ്രധാന സംഗീതോത്സവകാലമായ മാർഗഴിയിൽ മത്സ്യബന്ധനം ചെയ്ത് ഉപജീവനം ചെയ്യുന്ന ആളുകൾ താമസിക്കുന ഊരൂർ-ഓൽക്കോട്ട് കുപ്പം എന്ന കടൽത്തീരത്ത് 2013 മുതൽ നടന്നു വരുന്ന സംഗീത-കലാമേളയാണ് ഇത്. പ്രദേശവാസികളും സാമൂഹ്യപ്രവർത്തകരും ഇതിന്റെ നടത്തിപ്പിൽ ഉൾപ്പെട്ടിട്ടുണ്ടെങ്കിലും ടി.എം. കൃഷ്ണയാണ് ഇതിന് പിന്നിലെ പ്രധാന പ്രേരകശക്തി.
കൊഡൈക്കനാൽ സ്റ്റിൽ വോൻട്
സോഫിയ അഷ്റഫ്, അമൃത് റാവു എന്നിവരോടൊപ്പം ചേർന്ന് പാടിയ സംഗീത വീഡിയോ ആണ് "കൊഡൈക്കനാൽ സ്റ്റിൽ വോൻട്". സോഫിയ അഷ്റഫിന്റെ "കൊഡൈക്കനാൽ വോൻട്" എന്ന 2015ലെ സംഗീത വീഡിയോയുടെ തുടർച്ചയാണിത്. കൊഡൈക്കനാലിലെ പാമ്പാർ ഷോലവനങ്ങളിൽ മലിനീകരണത്തിനിടയാക്കുന്ന മെർക്കുറി മാലിന്യം വേണ്ട രീതിയിൽ നീക്കം ചെയ്യാത്ത യൂണിലിവർ കമ്പനിക്കെതിരെയാണ് ഈ ആൽബം. 2018 ജൂൺ 29ന് പ്രകാശനം ചെയ്ത വീഡിയോയിൽ യൂണിലിവറിന്റെ നിലപാടിനെ "പരിസ്ഥിതി വംശീയത" (environmental racism) എന്നാണ് വിശേഷിപ്പിക്കുന്നത്. നിത്യാനന്ത് ജയരാമന്റെ ആവിഷ്കാരം രതീന്ദ്രൻ ആർ പ്രസാദ് സംവിധാനം ചെയ്ത് പുറത്തിറക്കിയ വീഡിയോയിലെ സംഗീതം കർണാട സംഗീതം, റാപ് സംഗീതം, തമിഴ് ഗാന കുത്ത് എന്നീ സംഗീത ശൈലികൾ യോജിപ്പിച്ചതാണ്.
നാരായണ ഗുരുവിന്റെ കവിതകളുടെ ആലാപനം
ലഘുചിത്രം|ടി.എം. കൃഷ്ണ കൊല്ലം കടപ്പാക്കട സ്പോർട്സ് ക്ലബ്ബിൽ 2021 ഫെബ്രുവരിയിൽ അവതരിപ്പിച്ച കച്ചേരിയിലെ നാരായണ ഗുരു കവിത ശ്രീനാരായണ ഗുരുവിന്റെ ദൈവദശകം ആസ്പദമാക്കി 'ആഴിയും തിരയും'  എന്ന സംഗീത പരിപാടി അവതരിപ്പിക്കാറുണ്ട്. ആദ്യ ഭാഗം കേരളപ്പിറവി ദിനമായ നവംബർ ഒന്നിന് മുംബൈയിലെ ടാറ്റ തിയ്യെറ്ററിലും രണ്ടാം ഭാഗം കോഴിക്കോടും അരങ്ങേറി. ഗുരു മുന്നോട്ടു വച്ച സമഭാവന എന്ന ആശയം മുൻനിർത്തിയാണ് 'ആഴിയും തിരയും' എന്ന പ്രമേയം പിറക്കുന്നത്.
ശ്രീനാരായണ ഗുരുവിന്റെ ഭദ്രകാളി അഷ്ടകം, അനുകമ്പാ ദശകം, ജനനി നവരത്‌ന മഞ്ജരി, ചിജ്ജഢ ചിന്തനം, ഗംഗാഷ്ടകം, ആത്മോപദേശ ശതകം കുണ്ഡലിനിപ്പാട്ട് എന്നീ കൃതികളിൽ നിന്നുള്ള ഭാഗങ്ങൾ കച്ചേരികളിൽ അവതരിപ്പിക്കാറുണ്ട്
ഭീഷണി
ക്രിസ്ത്യൻ ഭക്തി ഗാനങ്ങൾ ആലപിക്കുന്ന കർണാടക സംഗീതജ്ഞർക്കെതിരെ രാഷ്ട്രീയ സനാതൻ സേവ സംഘം എന്ന തീവ്രഹിന്ദുത്വ സംഘടന ഭീഷണി മുഴക്കിയിരുന്നു. ടി.എം കൃഷ്ണ, ഒ.എസ്. അരുൺ, നിത്യശ്രീ മഹാദേവൻ, ബോംബേ ജയശ്രീ തുടങ്ങിയ കർണാടക സംഗീതഞ്ജർക്കെതിരെയാണ് ഭീഷണി മുഴക്കിയത്. എവിടെ പരിപാടി അവതരിപ്പിച്ചാലും ശാരീകമായി കൈകാര്യം ചെയ്യുമെന്നായിരുന്നു ഭീഷണി. അങ്ങനെയെങ്കിൽ, എല്ലാ മാസവും ക്രിസ്തുവിനെക്കുറിച്ചും അല്ലാഹുവിനെക്കുറിച്ചും കർണാട്ടിക്ക് ഗാനങ്ങൾ അവതരിപ്പിക്കുമെന്ന് ടി.എം കൃഷ്ണ ട്വീറ്റ് ചെയ്തിരുന്നു.
പിന്നണി ഗാനങ്ങൾ
രാജു മുരുഗൻ സംവിധാനം ചെയ്ത ജിപ്സി(2019) എന്ന തമിഴ് ചിത്രത്തിലെ സന്തോഷ് നാരായണൻ സംഗീതസംവിധാനം ചെയ്ത 'വെൺപുരാ' എന്ന ഗാനമാണ് ആദ്യ പിന്നണിഗാനം. ഈ പാട്ടിൽ കൃഷ്ണയുടെ ശബ്ദത്തിനു പുറമേ മാർട്ടിൻ ലൂതർ കിംഗ്, നെൽസൺ മണ്ഡേല, ഏ.പി.ജെ അബ്ദുൾ കലാം എന്നിവരുടെ ശബ്ദങ്ങളും ഉപയോഗിച്ചിട്ടുണ്ട്.
ആക്ടിവിസം
ജാതി വിവേചനത്തിനെതിരായ പ്രവർത്തകനാണ് ടി എം കൃഷ്ണ. പരിസ്ഥിതി പ്രവർത്തനത്തിനും LGBTQ+ അവകാശങ്ങൾക്കും വേണ്ടിയും അദ്ദേഹം വാദിക്കുന്നു. കർണാടക സംഗീത സമ്പ്രദായത്തിലെ ജാതി പ്രീണനം ചൂണ്ടിക്കാട്ടി ചെന്നൈ മ്യൂസിക് സീസൺ ബഹിഷ്കരിച്ചപ്പോൾ അദ്ദേഹത്തിന് മാധ്യമശ്രദ്ധ ലഭിച്ചിരുന്നു. ഗ്രാമീണ മേഖലകളിലുടനീളം കർണാടക സംഗീതം കൊണ്ടുവരുന്നതിനും നിരാലംബരായ കലാകാരന്മാരെ പിന്തുണയ്ക്കുന്നതിനും വിവിധ സംഘടനകളുമായി അദ്ദേഹം ഇടപെട്ടു.
രാഷ്ട്രീയകാഴ്ചപ്പാടുകൾ
ഭാരതീയ ജനതാ പാർട്ടിയുടെയും (ബിജെപി) സംഘപരിവാറിന്റെയും ശക്തമായ വിമർശകനാണ് കൃഷ്ണ. ന്യൂനപക്ഷങ്ങൾ, അവരുടെ സംസ്കാരങ്ങൾ, സ്വത്വങ്ങൾ, ഇന്ത്യയുടെ തുല്യ പൗരന്മാർ എന്ന നിലയിലുള്ള അവരുടെ അവകാശങ്ങൾ എന്നിവയ്‌ക്കെതിരെ അവർ വിദ്വേഷത്തിന്റെയും അക്രമത്തിന്റെയും അദമ്യമായ കുറ്റം അഴിച്ചുവിടുകയാണെന്ന് അദ്ദേഹം കുറ്റപ്പെടുത്തി. ഹിന്ദുക്കൾ ഭീഷണിയിലാണെന്ന് ജനങ്ങളെ വിശ്വസിപ്പിച്ച് മുസ്ലീങ്ങളെയും ദലിതരെയും മുഖ്യലക്ഷ്യങ്ങളാക്കിയെന്നും അദ്ദേഹം ആരോപിച്ചു.
2019 ഏപ്രിലിൽ, കേരളത്തിൽ ഹിന്ദുമതം സുരക്ഷിതമല്ലെന്ന് ബിജെപി പ്രചരിപ്പിച്ച തെറ്റായ വിവരങ്ങളിൽ വിശ്വസിക്കരുതെന്നും വിവേകത്തോടെ വോട്ടുചെയ്യണമെന്നും അദ്ദേഹം കേരളത്തിലെ ജനങ്ങളോട് ആവശ്യപ്പെട്ടു.
അവലംബം
വർഗ്ഗം:കർണ്ണാടകസംഗീതജ്ഞർ വർഗ്ഗം:1976-ൽ ജനിച്ചവർ വർഗ്ഗം:ജീവിച്ചിരിക്കുന്ന പ്രമുഖർ വർഗ്ഗം:മാഗ്സസെ പുരസ്കാരം ലഭിച്ചവർ വർഗ്ഗം:ആവിഷ്കാര സ്വാതന്ത്ര്യം ഇന്ത്യയിൽ
റഗുലേറ്റർ കം ബ്രിഡ്ജ് തൃത്താല
കേരളത്തിലെ പാലക്കാടു ജില്ലയിലെ തൃത്താല ഗ്രാമപഞ്ചായത്തിൽ, തൃത്താല യേയും പള്ളിപ്പുറ ത്തെയും ബന്ധിപ്പിച്ചു കൊണ്ട് ഭാരതപ്പുഴ ക്ക് കുറുകെ നിർമിച്ച റഗുലേറ്റർ കം ബ്രിഡ്ജ് ആണ് റഗുലേറ്റർ കം ബ്രിഡ്ജ് വെള്ളിയാങ്കല്ല് , തൃത്താല    ഒപ്പം പാലക്കാട് ജില്ല യിലെ ജലസേചനത്തിനായി പാലത്തിൽ 27 ഷട്ടറുകൾ ഘടിപ്പിച്ചിരിക്കുന്നു
പാലത്തിനു സമീപം വെള്ളിയാങ്കല്ല് പൈതൃക പാർക്ക്  സ്ഥിതി ചെയ്യുന്നു.
നിർമ്മാണം
തൃത്താല യിൽ നിന്ന് കൂടല്ലൂർ പോകൂന്ന വഴിയിൽ വെള്ളിയാങ്കല്ലിൽ ആണ് പാലം നിർമിച്ചിരിക്കുന്നത്. പാലത്തിനു 295 മീറ്റർ നീളവും 9  മീറ്റർ വീതിയും  ഉണ്ട്. റഗുലേറ്ററിന് 27 ഷട്ടറുകളും അവ പ്രവർത്തിപ്പിക്കുന്നതിന് 27 മോട്ടോറുകളോടുകൂടിയ പ്ലാറ്റ്‌ഫോമും തയ്യാറാക്കിയിരിക്കുന്നു. മേഖലയിലെ കുടിവെള്ള കുടിവെള്ള വിതരത്തിനു വേണ്ടിയാണു ഈ പദ്ധതി.
2007 സെപ്റ്റംബർ 2 ന് മുഖ്യമന്ത്രി വി.എസ്. അച്യുതാനന്ദൻ ഉദ്ഘാടനം നിർവഹിച്ചു പാലം തുറന്നു കൊടുത്തു. .
അവലംബം
വർഗ്ഗം:ഭാരതപ്പുഴ വർഗ്ഗം:കേരളത്തിലെ ജലസേചനപദ്ധതികൾ
ബെറിൽ ബെനസെറാഫ്
ഒരു അമേരിക്കൻ റേഡിയോളജിസ്റ്റും ഹാർവാർഡ് മെഡിക്കൽ സ്കൂളിലെ ഒബ്‌സ്റ്റട്രിക്‌സ്, ഗൈനക്കോളജി, റിപ്രൊഡക്റ്റീവ് ബയോളജി, റേഡിയോളജി എന്നിവയുടെ പ്രൊഫസറുമായിരുന്നു ബെറിൽ റൈസ് ബെനസെറാഫ് (ഏപ്രിൽ 29, 1949 - ഒക്ടോബർ 1, 2022). ഡൗൺ സിൻഡ്രോം ഉൾപ്പെടെയുള്ള ഗർഭപിണ്ഡത്തിന്റെ അസാധാരണത്വങ്ങൾ നിർണ്ണയിക്കുന്നതിന് പ്രസവത്തിനു മുമ്പുള്ള അൾട്രാസൗണ്ട് ഉപയോഗിക്കുന്നതിലെ പയനിയറായിരുന്നു. 2021-ൽ, അമേരിക്കൻ ജേണൽ ഓഫ് ഒബ്‌സ്റ്റട്രിക്‌സ് ആൻഡ് ഗൈനക്കോളജി അവരെ "ജയന്റ് ഇൻ ഒബ്‌സ്റ്റട്രിക്‌സ് ആൻഡ് ഗൈനക്കോളജി" ആയി അംഗീകരിച്ചു.
അവലംബം
വർഗ്ഗം:1949-ൽ ജനിച്ചവർ വർഗ്ഗം:2022-ൽ മരിച്ചവർ
ഗിഫ മാദ്ധ്യമ പുരസ്കാരം
സാദിഖ് കാവിൽ (ഔട്ട് പാസ്) പി.പി ശശീന്ദ്രൻ (ഈന്തപ്പനച്ചോട്ടിൽ) കെ.എം അബ്ബാസ് (ദേര, കഥകൾ) രമേശ് അരൂർ (പരേതൻ താമസിക്കുന്ന വീട്) എം. അഷ്‌റഫ് (മൽബു കഥകൾ) ടി. സാലിം (ലോങ്പാസ്) എന്നിവരാണ് 2017ലെ അവാർഡിനർഹരായവർ.
അവലംബം
വർഗ്ഗം:പുരസ്കാരങ്ങൾ
ല്യൂട്ടിയോമ
ഗർഭാവസ്ഥയിൽ അണ്ഡാശയത്തിൽ ഉണ്ടാകുന്ന ട്യൂമറാണ് ലുട്ടിയോമ. ഇത് ലൈംഗിക ഹോർമോണുകളുടെ വർദ്ധനവുമായി ബന്ധപ്പെട്ടിരിക്കുന്നു. (പ്രാഥമികമായി പ്രൊജസ്ട്രോൺ, ടെസ്റ്റോസ്റ്റിറോൺ ). ട്യൂമറിന്റെ വലുപ്പം 1 മുതൽ 25 സെന്റീമീറ്റർ വ്യാസമുണ്ടാകാം. പക്ഷേ സാധാരണയായി 6 മുതൽ 10 സെന്റീമീറ്റർ വരെയാണ് വ്യാസമുണ്ടാകുക. അതിനു ഗർഭകാലം മുഴുവൻ വളരാൻ കഴിയും. എന്നിരുന്നാലും, ലുട്ടിയോമകൾ ദോഷകരവും പ്രസവശേഷം സ്വയം പരിഹരിക്കുന്നതുമാണ്. ഇത്തരത്തിലുള്ള ട്യൂമർ അപൂർവമാണ്. ഇതുവരെ ഏകദേശം 200 രേഖപ്പെടുത്തപ്പെട്ട കേസുകൾ മാത്രം ആണ് ഉള്ളത്. ഈ കേസുകളിൽ പലതും ആകസ്മികമായി കണ്ടെത്തിയവ ആണ്. അതുകൊണ്ട് ഇതിന്റെ യഥാർത്ഥ നിരക്ക് ഒരുപക്ഷേ കൂടുതലായിരിക്കാം. ലുട്ടിയോമയുടെ ഏറ്റവും വ്യക്തമായ ലക്ഷണം അമ്മയുടെ പുരുഷവൽക്കരണവും ഗര്ഭപിണ്ഡത്തിന്റെ സാധ്യമായ പുരുഷവൽക്കരണവുമാണ്. ലുട്ടിയോമ ടെസ്റ്റോസ്റ്റിറോൺ പുറത്തുവിടുന്നതിനാലാണ് ഇത് സംഭവിക്കുന്നത്. പുരുഷന്മാരിൽ ഏറ്റവും കൂടുതലായി കാണപ്പെടുന്ന ലൈംഗിക ഹോർമോണാണ് ടെസ്റ്റോസ്റ്റിറോൺ, എന്നിരുന്നാലും ചെറിയ അളവിൽ സ്ത്രീകളിൽ സ്വാഭാവികമായും കാണപ്പെടുന്നു. ശബ്ദത്തിന്റെ ആഴം കൂട്ടൽ, കറുത്ത മുടിയുടെ വളർച്ച, മുഖക്കുരു തുടങ്ങിയ പുരുഷ സ്വഭാവ സവിശേഷതകൾക്ക് ടെസ്റ്റോസ്റ്റിറോൺ എന്ന ഹോർമോൺ ഉത്തരവാദിയാണ്. ജീവന് ഭീഷണിയല്ലെങ്കിലും, ലുട്ടിയോമയുമായി ബന്ധപ്പെട്ട പുരുഷ സ്വഭാവസവിശേഷതകളുടെ വികസനം അമ്മയിൽ ദൃശ്യമായ മാറ്റങ്ങൾക്ക് കാരണമാവുകയും ഗർഭപിണ്ഡത്തിന്റെ രൂപീകരണത്തെ ഗുരുതരമായി ബാധിക്കുകയും ചെയ്യും. ല്യൂട്ടോമാസ് ഗർഭപിണ്ഡം അവ്യക്തമായ ലൈംഗികതയോടെ ജനിക്കുന്നതിന് കാരണമാകും, ഇത് കുഞ്ഞിനെ എങ്ങനെ വളർത്താൻ മാതാപിതാക്കൾ ഇഷ്ടപ്പെടുന്നു എന്നതിനെ ആശ്രയിച്ച്, മാതാപിതാക്കൾ ഗർഭപിണ്ഡത്തിനായി ഒരു ലിംഗഭേദം തിരഞ്ഞെടുക്കുന്നതിലേക്ക് നയിച്ചേക്കാം.
ലുട്ടിയോമകൾ ലൈംഗിക വികാസത്തിന്റെ തകരാറുകളുമായി ബന്ധപ്പെട്ടിരിക്കുന്നു (മുമ്പ് സ്യൂഡോഹെർമാഫ്രോഡിറ്റിസം എന്ന് അറിയപ്പെട്ടിരുന്നു).
അടയാളങ്ങളും ലക്ഷണങ്ങളും
ലുട്ടിയോമ പലപ്പോഴും ലക്ഷണമില്ലാത്തതാണ്; 36% സ്ത്രീകൾ മാത്രമാണ് യഥാർത്ഥത്തിൽ പുരുഷവൽക്കരണത്തിന്റെ ലക്ഷണങ്ങൾ കാണിക്കുന്നത്. മുഖക്കുരു, കറുത്ത രോമങ്ങളുടെ വളർച്ച (പ്രത്യേകിച്ച് മുഖത്ത്), ശബ്ദത്തിന്റെ ആഴം കൂട്ടൽ, താൽക്കാലിക കഷണ്ടി, ക്ലിറ്റോറോമെഗാലി എന്നിവ ഈ ലക്ഷണങ്ങളിൽ ഉൾപ്പെടുന്നു. അമ്മയിൽ ടെസ്റ്റോസ്റ്റിറോൺ അളവ് വർദ്ധിക്കുന്നത് പുരുഷവൽക്കരണം സംഭവിക്കുമെന്ന് അർത്ഥമാക്കുന്നില്ല. ഒരു സാധാരണ ഗർഭാവസ്ഥയിൽ, ടെസ്റ്റോസ്റ്റിറോൺ അളവ് ഒന്നും രണ്ടും ത്രിമാസങ്ങളിൽ ചെറുതായി വർദ്ധിക്കും, എന്നാൽ മൂന്നാമത്തെ ത്രിമാസത്തിൽ ഇരട്ടിയാകും. ടെസ്റ്റോസ്റ്റിറോൺ നിലയും ഗർഭപിണ്ഡത്തിന്റെ ലൈംഗികതയെ ആശ്രയിച്ചിരിക്കുന്നു; പെൺ ഗർഭപിണ്ഡങ്ങളെ അപേക്ഷിച്ച് പുരുഷ ഭ്രൂണങ്ങൾ ടെസ്റ്റോസ്റ്റിറോൺ അളവിൽ വലിയ വർദ്ധനവിന് കാരണമാകുന്നു.
ലുട്ടിയോമയിൽ നിന്ന് പുരുഷ സ്വഭാവസവിശേഷതകൾ വികസിപ്പിച്ച അമ്മ ചുമക്കുമ്പോൾ ആൺ ഭ്രൂണങ്ങളെ ഈ അവസ്ഥകൾ കാരണം അമ്മയിൽ ടെസ്റ്റോസ്റ്റിറോണിന്റെ വർദ്ധനവ് കാര്യമായി ബാധിക്കില്ല. എന്നിരുന്നാലും, ജനനത്തിനു ശേഷം, ആൺ ഗർഭപിണ്ഡത്തിന് അസാധാരണമാംവിധം ഉയർന്ന അളവിലുള്ള ടെസ്റ്റോസ്റ്റിറോൺ ഉണ്ടായിരിക്കാം, പക്ഷേ ഇത് സ്വയം പരിഹരിക്കുന്നു. ഉയർന്ന അളവിൽ ടെസ്റ്റോസ്റ്റിറോൺ സ്വയം ഉത്പാദിപ്പിക്കുന്ന ലുട്ടിയോമയും ആൺ ശിശുവും തമ്മിൽ യാതൊരു ബന്ധവും ഉണ്ടായിട്ടില്ല.
ലുട്ടിയോമയിൽ നിന്ന് പുരുഷ സ്വഭാവസവിശേഷതകൾ കാണിക്കുന്ന 36% സ്ത്രീകളിൽ 75% സ്ത്രീ ഗർഭപിണ്ഡങ്ങളും പുരുഷത്വത്തിന്റെ ലക്ഷണങ്ങൾ കാണിക്കും. പെൺ ഭ്രൂണങ്ങൾക്ക് കഠിനമായ, ശസ്ത്രക്രിയ ആവശ്യമായി വരുന്ന, സൗമ്യമായ, ജനനശേഷം സ്വയം പരിഹരിക്കുന്ന വിവിധ ലക്ഷണങ്ങൾ ഉണ്ടാകാം. ഒരു സ്ത്രീ ഗർഭപിണ്ഡത്തിന് വിധേയമാകുന്ന ലക്ഷണങ്ങളുടെ തീവ്രത, എക്സ്പോഷർ സംഭവിക്കുന്ന സമയത്തെയും എക്സ്പോഷറിന്റെ ദൈർഘ്യത്തെയും ആശ്രയിച്ചിരിക്കുന്നു. ഗർഭാവസ്ഥയുടെ ആദ്യ 7-12 ആഴ്ചകളിൽ ഒരു പെൺ ഗർഭപിണ്ഡം ടെസ്റ്റോസ്റ്റിറോണിന്റെ അളവ് വർദ്ധിപ്പിക്കുകയാണെങ്കിൽ, ലാബിയോസ്ക്രോട്ടൽ ഫ്യൂഷനും ക്ലിറ്റോറോമെഗാലിയും സംഭവിക്കാം. കുഞ്ഞിനെ പെണ്ണായി വളർത്തണമെങ്കിൽ ഈ അവസ്ഥകൾക്ക് തിരുത്തൽ ശസ്ത്രക്രിയ വേണ്ടിവരും. ഗർഭാവസ്ഥയുടെ ആദ്യ 12 ആഴ്ചകൾക്ക് ശേഷം ടെസ്റ്റോസ്റ്റിറോൺ എക്സ്പോഷർ സംഭവിക്കുകയാണെങ്കിൽ, സംയോജനം സംഭവിക്കില്ല, പക്ഷേ ക്ലിറ്റോറിസ് ഇനിയും വലുതാക്കാം. വലുതാക്കിയ ക്ലിറ്റോറിസ് സാധാരണയായി ജനനത്തിനു ശേഷം സ്വയം ശരിയാക്കുകയും ശരീരം സ്വന്തം ഹോർമോണുകൾ ഉത്പാദിപ്പിക്കുന്നതിനാൽ അസാധാരണമായി ഉയർന്ന ടെസ്റ്റോസ്റ്റിറോൺ അളവ് കുറയുകയും ചെയ്യും.
അപകടസാധ്യത ഘടകങ്ങൾ
ഗർഭാവസ്ഥയിൽ ഒരു സ്ത്രീക്ക് ലുട്ടിയോമ ഉണ്ടാകാൻ പല സാഹചര്യങ്ങളും മുൻകൈയെടുക്കുന്നു. പോളിസിസ്റ്റിക് ഓവറി സിൻഡ്രോം (പിസിഒഎസ്) അത്തരം ഒരു അവസ്ഥയാണ്. ഈ സിൻഡ്രോം ഉയർന്ന ഹോർമോണുകളുടെ അളവുമായും ആർത്തവ ചക്രത്തിൽ അണ്ഡാശയം പുറത്തുവിടുന്നതിൽ പരാജയപ്പെടുന്നതുമായും ബന്ധപ്പെട്ടിരിക്കുന്നു, ഇത് പലപ്പോഴും ആർത്തവവിരാമവുമായി ബന്ധപ്പെട്ട ഒരു ലക്ഷണമാണ്. പോളിസിസ്റ്റിക് ഓവറി സിൻഡ്രോമിലെ ഉയർന്ന അളവിലുള്ള ഹോർമോണുകൾ ഗർഭാവസ്ഥയിൽ ഒരു ലുട്ടിയോമ രൂപപ്പെടാൻ സ്ത്രീകളെ പ്രേരിപ്പിക്കുന്നതായി തോന്നുന്നു. സാധാരണ വളർച്ച, ലൈംഗിക വികസനം, പ്രത്യുൽപാദന പ്രവർത്തനം എന്നിവയിൽ പ്രവർത്തിക്കുന്ന ഉയർന്ന അളവിലുള്ള ഹോർമോണുകളുടെ സാന്നിധ്യത്തിൽ അവ നന്നായി വളരുന്നു എന്നതാണ് ല്യൂട്ടോമയുടെ ഒരു സവിശേഷത. ഈ പ്രവർത്തനങ്ങളുമായി ബന്ധപ്പെട്ട ചില ഹോർമോണുകൾ ഉൾപ്പെടെ ശരീരത്തിൽ അമിതമായ ഹോർമോണുകൾക്ക് PCOS കാരണമാകുന്നു. മുമ്പത്തെ ഗർഭകാലത്ത് ഇതിനകം ഒരു ലുട്ടിയോമ ഉണ്ടായിരുന്ന സ്ത്രീകൾക്ക് മറ്റൊരു ലുട്ടിയോമ ഉണ്ടാകാനുള്ള ഉയർന്ന അപകടസാധ്യതയുണ്ട്. ഈ സാഹചര്യത്തിൽ, മറ്റൊരു ഗർഭധാരണത്തിന്റെ അപകടസാധ്യതകളെക്കുറിച്ചും അവരുടെ ബദലുകളെക്കുറിച്ചും സ്ത്രീകൾക്ക് ഉപദേശം നൽകാം. ഒന്നിലധികം ഗർഭധാരണങ്ങൾ, വികസിത മാതൃപ്രായം, ആഫ്രോ-കരീബിയൻ വംശീയത എന്നിവയാണ് ല്യൂട്ടോമയുമായി ബന്ധപ്പെട്ട മറ്റ് അപകട ഘടകങ്ങൾ.
രോഗനിർണയം
ഡെലിവറിക്ക് മുമ്പ് ലുട്ടിയോമകൾ പലപ്പോഴും കണ്ടെത്താറില്ല. സിസേറിയൻ ചെയ്യുമ്പോഴോ മറ്റേതെങ്കിലും ശസ്ത്രക്രിയ നടത്തുമ്പോഴോ ശസ്ത്രക്രിയയ്ക്കിടെ മിക്ക ലുട്ടിയോമകളും കാണപ്പെടുന്നു. പല കാരണങ്ങളാൽ ഡെലിവറിക്ക് മുമ്പുള്ള കണ്ടെത്തൽ ഫലപ്രദമല്ല. ചില പരിശോധനകൾ, ഡെലിവറിക്ക് മുമ്പായി നടത്താം, രക്തത്തിലെ ടെസ്റ്റോസ്റ്റിറോണിന്റെ അളവ് അളക്കുന്നു; എന്നിരുന്നാലും, സാധാരണ ഗർഭാവസ്ഥയിൽ ടെസ്റ്റോസ്റ്റിറോണിന്റെ അളവ് വർദ്ധിക്കുന്നതിനാൽ ഇത് വളരെ ഉപയോഗപ്രദമായ കണ്ടെത്തൽ രീതിയല്ല. ഒരു ഗർഭപിണ്ഡം ടെസ്റ്റോസ്റ്റിറോണുമായി സമ്പർക്കം പുലർത്തുന്നുണ്ടോ എന്ന് നിർണ്ണയിക്കാൻ ഉപയോഗപ്രദമായ മറ്റൊരു രീതി ടെസ്റ്റോസ്റ്റിറോണിനായി മറുപിള്ളയും പൊക്കിൾക്കൊടിയും പരിശോധിക്കുന്നതാണ്. അമ്മയിൽ നിന്നുള്ള ഹോർമോണുകളെ ഗർഭപിണ്ഡത്തിന് ആവശ്യമായ ഹോർമോണുകളാക്കി മാറ്റുന്നതിനുള്ള ഒരു സംവിധാനം പ്ലാസന്റയിലുണ്ട്. പൊക്കിൾക്കൊടിയിലെ ടെസ്റ്റോസ്റ്റിറോണിന്റെ അളവ് സാധാരണയേക്കാൾ കൂടുതലാണെങ്കിൽ, ഗർഭപിണ്ഡത്തിന്റെ ജീൻ തരം നിർണ്ണയിക്കണം, ഭ്രൂണം ആണാണോ പെണ്ണാണോ എന്ന്. ഗർഭപിണ്ഡം സ്ത്രീയാണെങ്കിൽ, പൊക്കിൾക്കൊടിയിലെ ഉയർന്ന അളവിലുള്ള ടെസ്റ്റോസ്റ്റിറോണിന്റെ അളവ് ഒരു ലുട്ടിയോമയുടെ സാന്നിധ്യം സൂചിപ്പിക്കാം. ഗർഭപിണ്ഡത്തിന്റെ വ്യത്യാസം (ഗർഭപിണ്ഡത്തിന്റെ ലിംഗഭേദം വ്യക്തമാകുന്നത്) വരെ ഈ നടപടിക്രമം സുരക്ഷിതമായി നടത്താനാവില്ല. എന്നാൽ ഇതിനോടകം തന്നെ അപകടം സംഭവിച്ചു കഴിഞ്ഞു.
ബാഹ്യ ലിങ്കുകൾ
വർഗ്ഗം:സ്ത്രീകളുടെ ആരോഗ്യം
മുരളി മോഹൻ
മാഗന്തി മുരളി മോഹൻ (ജനനം: 24 ജൂൺ 1940) ഒരു ഇന്ത്യൻ നടനും നിർമ്മാതാവും രാഷ്ട്രീയക്കാരനും തെലുങ്ക് സിനിമാരംഗത്തുനിന്നുള്ള ബിസിനസ്സ് എക്സിക്യൂട്ടീവുമാണ്. 1973ൽ അത്ലൂരി പൂർണചന്ദ്ര റാവു നിർമ്മിച്ച ജഗമേ മായ എന്ന ചിത്രത്തിലൂടെയാണ് മുരളി മോഹൻ വെള്ളിത്തിരയിൽ അരങ്ങേറ്റം കുറിച്ചത്. 1974-ൽ ദാസരി നാരായണ റാവു സംവിധാനം ചെയ്ത തിരുപ്പതി എന്ന ചിത്രത്തിലൂടെ അദ്ദേഹം അംഗീകാരം നേടി. 350 ലധികം സിനിമകളിൽ അദ്ദേഹം അഭിനയിച്ചിട്ടുണ്ട്. നാഷണൽ ഫിലിം ഡെവലപ്‌മെന്റ് കോർപ്പറേഷനിലും (എൻഎഫ്‌ഡിസി) ആന്ധ്രാപ്രദേശ് ഫിലിം ഡെവലപ്‌മെന്റ് കോർപ്പറേഷനിലും വിവിധ പദവികളിൽ അദ്ദേഹം സേവനമനുഷ്ഠിച്ചിട്ടുണ്ട്. 2015ലെ തിരഞ്ഞെടുപ്പ് വരെ തെലുങ്ക് മൂവി ആർട്ടിസ്റ്റ് അസോസിയേഷന്റെ ഓണററി പ്രസിഡന്റായിരുന്നു.
അവലംബം
വർഗ്ഗം:തെലുഗു അഭിനേതാക്കൾ വർഗ്ഗം:തെലുഗു ചലച്ചിത്രനിർമ്മാതാക്കൾ വർഗ്ഗം:ജൂൺ 24-ന് ജനിച്ചവർ വർഗ്ഗം:1940-ൽ ജനിച്ചവർ വർഗ്ഗം:തെലുഗുദേശം നേതാക്കൾ
വൈട്രേ ഹ്വാലെർ ദേശീയോദ്യാനം
വൈട്രേ ഹ്വാലെർ ദേശീയോദ്യാനം, നോർവ്വേയിലെ ഹ്വാലെർ, ഫ്രെഡ്രിൿസ്റ്റാഡ്, ഓസ്റ്റ്ഫോൾഡ് മുനിസിപ്പാലിറ്റികളിൽ സ്ഥിതിചെയ്യുന്ന ഒരു ദേശീയോദ്യാനമാണ്. 2009 ജൂൺ 26 ന് സ്ഥാപിക്കപ്പെട്ട ഈ ദേശീയോദ്യാനം, നോർവ്വെയിലെ ദേശീയ മറൈൻ പാർക്ക് ആണ്. വൈട്രേ ഹ്വാലെർ ഭൂരിഭാഗവും മറൈൻ പാർക്കാണ്. ഇത് ഓസ്ലോഫ്‍ജോർഡിൻറെ കിഴക്കൻ തീരങ്ങളുടെ പുറമേയുള്ള ഭാഗങ്ങളും ഉൾക്കൊള്ളുന്നു. തെക്ക്, ദേശീയോദ്യാനത്തിൻറെ അതിർത്തികൾ, നോർവേ-സ്വീഡൻ അതിർത്തിയിലുള്ള കോസ്റ്റർഹാവെറ്റ് ദേശീയോദ്യാനത്തിന് തൊട്ടടുത്താണ്.
വൈട്രേ ഹ്വാലെർ ദേശീയോദ്യാനത്തിൻറെ വിസ്തീർണ്ണം 354 ചതുരശ്രകിലോമീറ്ററാണ് (137 ചതുരശ്ര മൈൽ), ഇതിൽ 340 കിമീ2 (130 ച മൈൽ) കടലും 14 കിമീ2 (5 ച മൈൽ) കരഭൂമിയുമാണ്.
ഈ പ്രദേശത്തുള്ള അധിവാസകേന്ദ്രങ്ങൾക്ക് വെങ്കലയുഗം വരെ പഴക്കമുള്ളതായിരിക്കാമെന്നു കരുതപ്പെടുന്നു.തീരദേശ സംസ്ക്കാരമാണ് നൂറ്റാണ്ടുകളോളം ദേശീയോദ്യാനമേഖല പിന്തുടർന്നു വന്നിരുന്നത്. ഇതിനാൽ മത്സ്യബന്ധനത്തിനുള്ള ബോട്ട് ഹൌസുകൾ ഇവിടെ സമൃദ്ധമായി കാണപ്പെടുന്നു. അക്കെറോയ മേഖല 1682 നും 1807 നും ഇടയ്ക്ക് അധിവാസമേഖലയായി മാറിയിരുന്നു.
ദേശീയോദ്യാനത്തിനുള്ളിൽ രണ്ട് വിളക്കുമാടങ്ങൾ ഉണ്ട്; ടോർബ്‍ജോർൻസ്ക്ജെർ, ഹോംലുങ്കൻ എന്നിവയാണിവ. നോർവീജിയൻ തീരദേശ ഭരണത്തിൻകീഴിലാണിതു പ്രവർത്തിക്കുന്നത്.
അവലംബം
വർഗ്ഗം:നോർവെയിലെ ദേശീയോദ്യാനങ്ങൾ
വെള്ളപ്പൊക്കവും സാംക്രമിക രോഗങ്ങളും
പ്രളയം അനുഭവപ്പെട്ട പ്രദേശങ്ങളിൽ വ്യാപകമായ തോതിൽ സാംക്രമിക രോഗങ്ങൾ ബാധിക്കുന്നതായി കാണാം. ജലത്തിലൂടെയും ജീവികൾ വഴിയും രോഗപകർച്ച ഉണ്ടാവാം.
ജലമലിനീകരണം
കുടിവെള്ളം മലിനമാവുന്നതിന്റെ ഫലമായി അതിസാരം പടർന്നുപിടിക്കാനുള്ള സാധ്യതയുണ്ട്.
കൊതുക് ജന്യ രോഗങ്ങൾ
വെള്ളപ്പൊക്കത്തെത്തുടർന്ന് കെട്ടി നിൽക്കുന്ന ജലത്തിൽ പെരുകുന്ന കൊതുക്, ഡെങ്കിപ്പനി, മലേറിയ, വെസ്റ്റ്‌ നൈൽ പനി തുടങ്ങിയവയ്ക്ക് കാരണമാകുന്നു.
പ്രതിരോധ പ്രവർത്തനങ്ങൾ
വെള്ളപ്പൊക്ക അനുബന്ധ രോഗങ്ങൾ തടയുന്നതിന് സത്വരമായ പ്രതിരോധ പ്രവർത്തനങ്ങൾ അനിവാര്യമാണ്
അവലംബം
വർഗ്ഗം:പ്രകൃതിക്ഷോഭങ്ങൾ വർഗ്ഗം:രോഗം
ജെറോണിമൊ സ്റ്റിൽട്ടൺ
ലഘുചിത്രം|Tile of the muretto in Alassio 2000 മുതൽ ഇറ്റലിയിലെ എഡിസ്യോണി പിയെമ്മെ എന്ന പ്രസാധകർ പ്രസിദ്ധീകരിച്ച് കൂടുതൽ വിറ്റഴിക്കപ്പെട്ട ബാലസാഹിത്യ പരമ്പരയാണ് 'ജെറോണിമൊ സ്റ്റിൽട്ടൺ (Geronimo Stilton). സ്കൊളാസ്റ്റിക് കോർപ്പറേഷൻ എന്ന പ്രസാധകർ 2004 ഫെബ്രുവരി മുതൽ ജെറോണിമൊ സ്റ്റിൽട്ടൺ പരമ്പരയുടെ ഇംഗ്ലീഷ് പതിപ്പ് പ്രസിദ്ധീകരിച്ചിട്ടുണ്ട്.' ഈ ബാലസാഹിത്യപരമ്പരയുടെ രചയിതാവെന്ന അംഗീകാരം പ്രധാനകഥാപാത്രത്തിന്റെ പേരിലാണെങ്കിലും ഇതിന്റെ ആശയം യഥാർത്ഥത്തിൽ എലിസബെറ്റ ഡാമി എന്ന എഴുത്തുകാരിയുടേതാണ്. പഴയ നോവലുകളിൽ പകർപ്പവകാശം "ജെറോണിമൊ സ്റ്റിൽട്ടൺ" എന്ന ഒരു അപരനാമത്തിനായിരുന്നു നൽകിയിരുന്നത്, എന്നാൽ പുതിയ പുസ്തകങ്ങളിൽ അതുമാറ്റിയിട്ടുണ്ട്. ഈ പരമ്പരയിലെ പുസ്തകങ്ങൾ 6 വയസ്സിനും 12 വയസ്സിനും ഇടയിലുള്ള വായനക്കാരെ ലക്ഷ്യം വച്ചാണ് പുറത്തിറക്കുന്നത്. മലയാളത്തിലും ചിത്രകഥ രൂപത്തിൽ ഇപ്പോൾ "ബാലരമ"യിൽ ജെറോണിമോ സ്റ്റിൽട്ടൻ കഥകൾ പ്രസിദ്ധീകരിക്കുന്നുണ്ട്.
പൊതു അവലോകനം
വലത്ത്‌|ലഘുചിത്രം|ജെറോണിമൊ സ്റ്റിൽട്ടൺ ഒരു ഓട്ടോഗ്രാഫ് വേളയിൽ ർ പരമ്പരയിലെ, പ്രധാന കഥാപാത്രം ഒരു സംസാരിക്കുന്ന എലിയാണ്, മൗസ് ദ്വീപിലെ ന്യൂ മൗസ് സിറ്റിയിലാണ് കഥാപാത്രമായ എലി താമസിക്കുന്നത്. ജെറോണിമൊ സ്റ്റിൽട്ടൺ എന്നാണ് അവന്റെ പേര്.
ജെറോണിമൊ സ്റ്റിൽട്ടണ് തിയേ സ്റ്റിൽട്ടൺ പേരുള്ള ഒരു ഇളയ സഹോദരിയും ട്രാപ് സ്റ്റിൽട്ടൺ എന്ന കസിനും 9 വസ്സുള്ള ബെഞ്ചമിൻ സ്റ്റിൽട്ടൺ എന്ന സഹോദരീപുത്രനുമുണ്ട്. ജെറോണിമൊ സൗമ്യനും പേടിയുമുള്ള സ്വസ്ഥമായി ജീവിക്കാൻ ആഗ്രഹിക്കുന്ന ഒരു എലിയാണ്, എന്നാൽ അവൻ തിയേ സ്റ്റിൽട്ടൺ, ട്രാപ് സ്റ്റിൽട്ടൺ, ബെഞ്ചമിൻ സ്റ്റിൽട്ടൺ എന്നിവരുടെ സാഹസികമായ ഉൾപ്പെട്ടു വരുകയാണ്. ജെറോണിമൊ വിവരിക്കുന്ന  സാഹസിക കഥകൾ ആത്മകഥാപരമായ ഭാവത്തിലാണ് പുസ്തകം എഴുതിയിരിക്കുന്നത്.
ഒരു ഇറ്റാലിയൻ രചയിതാവ് അപരനാമത്തിൽ എഴുതിയ ഈ പുസ്തക പരമ്പര വളരെ പ്രശസ്തമാണ്. ഇത് കഥ 35 ഭാഷകളിൽ തർജ്ജമ ചെയ്യപ്പെട്ടിട്ടുണ്ട്.
ജെറോണിമൊ സ്റ്റിൽട്ടൺ പരമ്പരയിലെ പുസ്തകങ്ങൾ
• # Lost Treasure of the Emerald Eye (February 2004)
• # Cat and Mouse in a Haunted House (February 2004)
• # I'm Too Fond of My Fur! (February 2004)
• # Four Mice Deep in the Jungle (March 2004)
• # Paws Off, Cheddarface! (April 2004)
• # Red Pizzas for a Blue Count (May 2004)
• # Attack of the Bandit Cats (June 2004)
• # A Fabumouse Vacation for Geronimo (July 2004)
• # It's Halloween, You 'Fraidy Mouse! (September 2004)
• # Merry Christmas, Geronimo! (October 2004)
• # The Phantom of the Subway (November 2004)
• # The Temple of the Ruby of Fire (December 2004)
• # The Mona Mousa Code (January 2005)
• # A Cheese-Colored Camper (February 2005)
• # Watch Your Whiskers, Stilton! (March 2005)
• # Shipwreck on the Pirate Islands (April 2005)
• # My Name is Stilton, Geronimo Stilton (May 2005)
• # Surf's Up, Geronimo! (June 2005)
• # The Wild, Wild West (July 2005)
• # Valentine's Day Disaster (January 2006)
• # Field Trip to Niagara Falls (March 2006)
• # The Search for Sunken Treasure (June 2006)
• # The Mummy with No Name (August 2006)
• # The Christmas Toy Factory (October 2006)
• # Wedding Crasher (January 2007)
• # Down and Out Down Under (March 2007)
• # The Mouse Island Marathon (June 2007)
• # The Mysterious Cheese Thief (August 2007)
• # Valley of the Giant Skeletons (January 2008)
• # Geronimo and the Gold Medal Mystery (April 2008)
• # Geronimo Stilton, Secret Agent (July 2008)
• # Geronimo's Valentine (January 2009)
• # A Fabumouse School Adventure (July 2009)
• # Singing Sensation (October 2009)
• # The Karate Mouse (January 2010)
• # Mighty Mount Kilimanjaro (April 2010)
• # The Peculiar Pumpkin Thief (July 2010)
• # I'm Not a Supermouse! (October 2010)
• # The Giant Diamond Robbery (January 2011)
• # Save the White Whale! (April 2011)
• # The Haunted Castle (July 2011)
• # Run for the Hills, Geronimo! (October 2011)
• # The Mystery in Venice (January 2012)
• # The Enormouse Pearl Heist (October 2012)
• # Mouse in Space! (February 2013)
• # Rumble in the Jungle (April 2013)
• # Get Into Gear, Stilton! (July 2013)
• # The Golden Statue Plot (October 2013)
• # The Stinky Cheese Vacation (July 2014)
• # The Super Chef Contest (October 2014)
• # Welcome to Moldy Manor (January 2015)
• # The Treasure of Easter Island (July 2015)
• # Mouse House Hunter (October 2015)
• # Mouse Overboard! (January 2016)
• # The Cheese Experiment (July 2016)
• # Bollywood Burglary (January 2017)
• # Operation: Secret Recipe (July 2017)
Thea Stilton books
• # Thea Stilton and the Dragon's Code (April 2009)
• # Thea Stilton and the Mountain of Fire (September 2009)
• # Thea Stilton and the Ghost of the Shipwreck (March 2010)
• # Thea Stilton and the Mystery in Paris (November 2010)
• # Thea Stilton and the Cherry Blossom Adventure (March 2011)
• # Thea Stilton: Big Trouble in the Big Apple (September 2011)
• # Thea Stilton and the Ice Treasure (December 2011)
• # Thea Stilton and the Secret of the Old Castle (March 2012)
• # Thea Stilton and the Blue Scarab Hunt (June 2012)
• # Thea Stilton and the Prince's Emerald (September 2012)
• # Thea Stilton and the Mystery on the Orient Express (December 2012)
• # Thea Stilton and the Dancing Shadows (March 2013)
• # Thea Stilton and the Legend of the Fire Flowers (June 2013)
• # Thea Stilton and the Spanish Dance Mission (September 2013)
• # Thea Stilton and the Journey to the Lion's Den (December 2013)
• # Thea Stilton and the Great Tulip Heist (March 2014)
• # Thea Stilton and the Missing Myth (December 2014)
• # Thea Stilton and the Lost Letters (June 2015)
• # Thea Stilton and the Tropical Treasure (December 2015)
• # Thea Stilton and the Hollywood Hoax (June 2016)
• # Thea Stilton and the Madagascar Madness (December 2016)
പുറത്തേക്കുള്ള കണ്ണികൾ
വർഗ്ഗം:ബാലസാഹിത്യകൃതികൾ
ഭദ്‌ല സോളാർ പാർക്ക്
ഇന്ത്യയിലെ രാജസ്ഥാനിലെ  ജോധ്‌പൂർ ജില്ലയിൽ  ഥാർ മരുഭൂമിയിൽ സ്ഥിതി ചെയ്യുന്ന ഒരു സൗരോർജ്ജ പദ്ധതിയാണ് ഭദ്‌ല സോളാർ പാർക്ക്. 56 ചതുരശ്ര കിലോമീറ്റർ വിസ്തൃതിയുള്ള ഇതിന്റെ മൊത്തം സ്ഥാപിത ശേഷി 2,245 മെഗാവാട്ട് (MW) ആണ്, 2023-ലെ കണക്കനുസരിച്ച് ലോകത്തിലെ ഏറ്റവും വലിയ സോളാർ പാർക്കായി ഇത് മാറി. 2015 മുതൽ നാല് ഘട്ടങ്ങളിലായാണ് പാർക്ക് വികസിപ്പിച്ചത്. ക്ലൈമറ്റ് ഇൻവെസ്റ്റ്‌മെന്റ് ഫണ്ടിൽ നിന്നുള്ള 775 മില്യൺ ഡോളറും മറ്റ് സ്രോതസ്സുകളിൽ നിന്നുള്ള 1.4 ബില്യൺ ഡോളറും. ഇന്ത്യയുടെ പുനരുപയോഗ ഊർജ ലക്ഷ്യങ്ങൾക്ക് ഈ പാർക്ക് സംഭാവന നൽകുകയും ഹരിതഗൃഹ വാതകം പ്രതിവർഷം 4 ദശലക്ഷം ടൺ കുറയ്ക്കാൻ സഹായിക്കുകയും ചെയ്യുന്നു.
ഭദ്‌ല സോളാർ പാർക്ക് ആരംഭിച്ചത് രാജസ്ഥാൻ റിന്യൂവബിൾ എനർജി കോർപ്പറേഷൻ ലിമിറ്റഡാണ് (RRECL), രാജസ്ഥാൻ സർക്കാരിന്റെയും  ന്യൂ ആൻഡ് റിന്യൂവബിൾ എനർജി  (MNRE) ഉം ചേർന്നുള്ള സംയുക്ത സംരംഭമാണിത്. സോധ്പൂർ ജില്ലയിലെ ഫലോഡി തെഹ്സിൽ, സൗരോർജ്ജത്തിന്റെ ലഭ്യതയും, സർക്കാർ ഉടമസ്ഥതയിലുള്ള ഭൂമിയുടെ ലഭ്യതയും വിദൂര പ്രദേശമായ ഭദ്ലാ പ്രദേശത്തെ RRECL തിരിച്ചറിഞ്ഞു. 2017-ലെ ഒന്നാം ഘട്ടത്തിൽ, എൻടിപിസി ലിമിറ്റഡ് 420 മെഗാവാട്ട് ഫോർട്ടം ഓഫ് ഫിൻലാൻഡ് ഉൾപ്പെടെ നിരവധി വിതരണ ഏജൻസികൾക്ക് ലേലം ചെയ്തു. രണ്ടാം ഘട്ടത്തിൽ, സോളാർ എനർജി കോർപ്പറേഷൻ ഓഫ് ഇന്ത്യ (SECI) 250 മെഗാവാട്ട് ലേലം ചെയ്തു. മെയ് 11, 2017-ലെ മൂന്നാം ഘട്ടത്തിൽ, ACME പവർ 200 മെഗാവാട്ടും സോഫ്റ്റ്ബാങ്ക് ഗ്രൂപ്പ് (SBG) 300 മെഗാവാട്ടും നേടി. 2017 മെയ് 9-ന് നടന്ന നാലാം ഘട്ടത്തിൽ, ഫെലാൻ എനർജി ഗ്രൂപ്പ് 50 മെഗാവാട്ട്, അവദ പവർ 100 മെഗാവാട്ട്, എസ്ബിജി ക്ലീൻടെക് കൺസോർഷ്യം 100 മെഗാവാട്ട് എന്നിവ നേടി. ശേഷിക്കുന്ന 750 മെഗാവാട്ടിന് 2017 ജൂണിൽ SECI ടെൻഡർ ചെയ്തു. 2018 ഡിസംബറിൽ പൂർത്തീകരിച്ചതിനുശേഷം, സോളാർ പാർക്ക് 2,055 മെഗാവാട്ട് സ്ഥാപിത ശേഷി കൈവരിച്ചു, 2023 ലെ കണക്കനുസരിച്ച് ലോകത്തിലെ ഏറ്റവും വലിയ സോളാർ പാർക്കായി ഇത് മാറി. പാരീസ് ഉടമ്പടി പ്രകാരം കാർബൺ തീവ്രത 2030-ഓടേ 35% എന്ന ലക്ഷ്യം നിറവേറ്റാനും പാർക്ക് ഇന്ത്യയെ സഹായിക്കുന്നു.
രാജകോകില
രാജകോകില / രാജ്കോകില ഒരു ഇന്ത്യൻ ചലച്ചിത്ര നടി ആയിരുന്നു. 1970-കളിൽ മലയാളം, തമിഴ് , കന്നട , തെലുങ്ക് എന്നീ ഭാഷകളിലെ പ്രധാന നടിയായിരുന്നു. രാജകോകില ഗ്ലാമറസ് റോളുകളിലേക്ക് ശ്രദ്ധേയയായിരുന്നു. 1968 ൽ യക്ഷിയെന്ന ചിത്രത്തിൽ അഭിനയിച്ചു. ക്രോസ്ബെൽറ്റ് മണി യാണ് ഭർത്താവ്. നടി മീന അനന്തരവളാണ്.
References
<references group="" responsive="">
External links
വർഗ്ഗം:തെലുഗു ചലച്ചിത്രനടിമാർ വർഗ്ഗം:കന്നഡചലച്ചിത്ര നടിമാർ വർഗ്ഗം:ജീവിച്ചിരിക്കുന്ന പ്രമുഖർ വർഗ്ഗം:തമിഴ്‌ചലച്ചിത്ര നടിമാർ വർഗ്ഗം:ഇന്ത്യൻ ചലച്ചിത്ര നടിമാർ വർഗ്ഗം:മലയാളചലച്ചിത്രനടിമാർ വർഗ്ഗം:Pages with unreviewed translations
ഇന്ന ബെറിൻ
ജീവിതം
മസാച്യുസെറ്റ്സ് ജനറൽ ഹോസ്പിറ്റലിലെ റിപ്രൊഡക്റ്റീവ് എൻഡോക്രൈനോളജിയും വന്ധ്യതയും, ഹാർവാർഡ് മെഡിക്കൽ സ്കൂളിൽ, അവർ നിരവധി ശാസ്ത്ര പ്രസിദ്ധീകരണങ്ങൾ രചിക്കുകയും ഒരു തീസിസ് ന്യായീകരിക്കുകയും ചെയ്തു: പ്രൊജസ്ട്രോൺ ഉൽപാദനത്തിൽ നോച്ച് പ്രോട്ടീൻ കുടുംബാംഗങ്ങളുടെ പങ്ക് നിർവചിക്കുന്നു. വിൻസെന്റ് മെമ്മോറിയൽ ഹോസ്പിറ്റലിലെ ഡോറോത്തി റാക്ക്മാൻ ഫെല്ലോഷിപ്പ്, ഹാർവാർഡ് യൂണിവേഴ്സിറ്റിയിലെ മസാച്യുസെറ്റ്സ് ജനറൽ ഹോസ്പിറ്റൽ, വൈദ്യശാസ്ത്രത്തിലെ പണ്ഡിതന്മാർക്കുള്ള സ്വീകർത്താവായിരുന്നു.
ലൈഫ് ഓക്കേ
സ്റ്റാർ ഇന്ത്യ നെറ്റ്വർക്കിന്റെ ഭാഗമായ ഒരു ഹിന്ദി ടെലിവിഷൻ ചാനലാണ് ലൈഫ് ഓക്കേ(Life OK).ഡിസംബർ 18നാണ് ഈ ചാനൽ ആദ്യമായി സമ്പ്രേക്ഷണം ആരംഭിച്ചത്. സ്റ്റാർ ഗ്രൂപ്പിന്റെ മറ്റൊരു വിനോദ ചാനലായ സ്റ്റാർ വണ്ണിനു പകരമായാണ് ഈ ചാനൽ കൊണ്ടുവന്നത്. 2011 ഡിസംബർ 18ഓടെ തന്നെ സ്റ്റാർ വൺ പ്രക്ഷേപണം അവസാനിപ്പിച്ചു
2012 മാർച്ച് 1 ന് യു.എസ്.എ യിലും ലൈഫ് ഓക്കേ സമ്പ്രേക്ഷണം തുടങ്ങി.
പരിപാടികൾ
ലൈഫ് ഓക്കെയിൽ സമ്പ്രേക്ഷണം ചെയ്യുന്ന പ്രധാന പരിപാടികൾ അല്ലെങ്കിൽ പരമ്പരകൾ ഇവയാണ്:
ജോൺ റീഡ്
അമേരിക്കൻ കമ്മ്യൂണിസ്‌റ്റ്‌ പാർട്ടിയുടെ സ്ഥാപകരിലൊരാളും സാഹിത്യകാരനും പത്രപ്രവർത്തകനുമാണ് ജോൺ റീഡ് (22 ഒക്ടോബർ 1887 – 17 ഒക്ടോബർ 1920). അദ്ദേഹത്തിന്റെ ലോകത്തെ പിടിച്ചുകുലുക്കിയ പത്ത്‌ ദിവസങ്ങൾ എന്ന പുസ്‌തകം ആദ്യമായി 1919-ൽ അമേരിക്കയിൽ പ്രസിദ്ധീകരിക്കപ്പെട്ടു. സോവിയറ്റുയൂണിയനിൽ അതിന്റെ റഷ്യൻ പരിഭാഷ ഇറങ്ങിയത്‌ 1923-ലാണ്‌. അതിനുശേഷം നിരവധി പതിപ്പുകൾ പുറത്തു വന്നിട്ടുണ്ട്‌. ലെനിന്റെയും ക്രൂപ്‌സ്‌കയയുടേയും അവതാരികകളോടുകൂടിയാണ്‌ അവയെല്ലാം പ്രസിദ്ധീകരിച്ചിട്ടുളളത്‌.
മുൻ കാലജീവിതം
1887 ഒക്ടോബർ 22നു അമേരിക്കയിലെ ഒറിഗോണിലെ പോറ്ട്ലണ്ടിൽ ജനിച്ചു. മാതാവ് മാർഗരറ്റ് ഗ്രീൻ റീഡ് ആയിരുന്നു.
മേരി പോപ്പിൻസ്
പി എൽ ട്രാവേർസ് എന്ന ഓസ്‌ട്രേലിയൻ-ബ്രിട്ടീഷ് എഴുത്തുകാരി എഴുതിയതും 1934 മുതൽ 1988 വരെയുള്ള കാലഘട്ടങ്ങളിൽ പ്രസിദ്ധീകരിക്കപ്പെട്ടതുമായ എട്ടു പുസ്തകങ്ങൾ ഉൾക്കൊള്ളുന്ന കുട്ടികളുടെ പുസ്തകങ്ങളുടെ പരമ്പരയാണ് '''മേരി പോപ്പിൻസ്. ''' കാറ്റിലൂടെ കുട്ടികളെ തേടിയെത്തുന്ന മേരി പോപ്പിൻസ് എന്ന മാജിക്കൽ നാനിയാണ് ഈ കഥാപരമ്പരകളിലെ കേന്ദ്ര കഥാപാത്രം. ഈ പരമ്പരയിലെ എല്ലാ പുസ്തകങ്ങൾക്കും വേണ്ടി ചിത്രരചന നടത്തിയത് മേരി ഷെപാർഡ് എന്ന ചിത്രകാരിയായിരുന്നു.
അവലംബം
വർഗ്ഗം:കുട്ടികൾക്കുള്ള പുസ്തകങ്ങൾ
സമീറ ഇസ്ലാം
സൗദി അറേബ്യൻ ഫാർമക്കോളജിസ്റ്റും പണ്ഡിതയുമാണ് പ്രൊഫസ്സർ സമീറ ഇസ്ലാം. മുഴുവൻ പേര് സമീറ ഇബ്രാഹിം ഇസ്ലാം എന്നാണ്. കിംഗ് അബ്ദുൽ അസീസ് സർവകലാശാലയിലെ കിംഗ് ഫഹദ് മെഡിക്കൽ റിസർച്ച് സെന്ററിന്റെ ഡ്രഗ് മോണിറ്ററിംഗ് യൂണിറ്റിന്റെ തലവയാണ് സമീറ. സൗദി അറേബ്യയിലെ സ്ത്രീകൾക്ക് ഔപചാരിക സർവകലാശാലാ വിദ്യാഭ്യാസം നേടുന്നതിനുള്ള പ്രവർത്തനങ്ങളിൽ അവർ പ്രധാന പങ്കുവഹിച്ചിട്ടുണ്ട്.
ആദ്യകാല ജീവിതവും വിദ്യാഭ്യാസവും
സൗദി അറേബ്യയിലെ അൽ-ഹഫൂഫിലാണ് സമീറ ഇസ്ലാം ജനിച്ചത്. സെക്കൻഡറി വിദ്യാഭ്യാസത്തെത്തുടർന്ന്, സ്കൂൾ വിദ്യാഭ്യാസം പൂർത്തിയാക്കാൻ സമീറയെ കുടുംബം ഈജിപ്തിലേക്ക് അയച്ചു. അലക്സാണ്ട്രിയ സർവകലാശാലയിലെ മെഡിക്കൽ സ്‌കൂളിൽ ചേർന്നെങ്കിലും ഒരു വർഷത്തിനുശേഷം സ്‌കൂൾ ഓഫ് ഫാർമസിയിലേക്ക് മാറി. ഇവിടെ 1964 ൽ ഫാർമസി, ഫാർമസ്യൂട്ടിക്കൽ സയൻസസിൽ ബിഎസ്‌സി നേടി, തുടർന്ന് 1966 ൽ ബിരുദാനന്തര ബിരുദം നേടി. ബിരുദാനന്തര ബിരുദത്തിന് ശേഷവും ഫാർമക്കോളജി പഠനം തുടർന്ന സമീറ 1970 ൽ പിഎച്ച്ഡി നേടിയ ആദ്യത്തെ സൗദി വനിതയായി.
കരിയർ
1971 ൽ സമീറ കിംഗ് അബ്ദുൽ അസീസ് സർവകലാശാല മക്ക ബ്രാഞ്ചിൽ ലക്ചറർ ആയി ജോലിയിൽ പ്രവേശിച്ച സമീറയെ 1972 ൽ യൂണിവേഴ്സിറ്റി പ്രസിഡന്റ് ഡോ. അഹമ്മദ് മുഹമ്മദ് അലി, ടീച്ചിംഗ് സ്റ്റാഫിലെ ഔദ്യോഗിക അംഗമായി നിയമിച്ചു. അന്നത്തെ കിംഗ് അബ്ദുൽ അസീസ് യൂണിവേഴ്സിറ്റി റെക്ടറായിരുന്ന ഡോ. മുഹമ്മദ് അബ്ദു യമാനിയുടെ പ്രോത്സാഹവും പിന്തുണയും കൊണ്ട് ഡോ. സമീറ 1973 ൽ ജിദ്ദ, മക്ക ബ്രാഞ്ചുകളിലെ പെൺകുട്ടികളുടെ വിഭാഗത്തിന്റെ അക്കാദമിക് ഉപദേഷ്ടാവായി. ആ വർഷം ഡോ. സമീറ പെൺകുട്ടികൾക്കായി ഔപചാരിക സർവകലാശാലാ വിദ്യാഭ്യാസ വിഭാഗങ്ങൾ അവതരിപ്പിച്ചു. 1973-ന് മുമ്പ് പെൺകുട്ടികളെ എക്സ്റ്റേണൽ ആയി മാത്രമേ ചേർത്തിട്ടുള്ളൂ, അതും താൽപ്പര്യമുള്ളവർക്ക് സായാഹ്ന ക്ലാസുകളിൽ മാത്രമേ പങ്കെടുക്കാൻ അനുവാദമുണ്ടായിരുന്നുള്ളൂ. 1974 ൽ, ഫാക്കൽറ്റി ഓഫ് മെഡിസിന്റെ വൈസ് ഡീനായി. 1983 ൽ ഫാർമക്കോളജി പ്രൊഫസറായി നിയമിതയായ അവർ സൗദി അറേബ്യയിൽ നിന്ന് ഈ പദവിയിലേക്ക് എത്തുന്ന ആദ്യ വ്യക്തിയായി മാറി.
സമീറ ഇസ്‌ലാം നഴ്‌സിംഗ് തൊഴിലിന്റെ വക്താവായി അംഗീകരിക്കപ്പെടുകയും, അവരുടെ നേതൃത്വത്തിൽ 1976 ൽ സൗദി അറേബ്യയിൽ ആദ്യത്തെ നഴ്‌സിംഗ് ഫാക്കൽറ്റി സ്ഥാപിക്കുകയും ചെയ്തു. 1978 ൽ അവർ അതിന്റെ ഡീൻ ആയി.
ഗവേഷണം
സൗദി ജനങ്ങളിൽ മരുന്നുകളെ ഉപാപചയ പ്രവർത്തനത്തെക്കുറിച്ച് പഠനങ്ങൾ നടത്തിയ സമീറ, കിംഗ് അബ്ദുൽ അസീസ് സർവകലാശാലയിലെ കിംഗ് ഫാഹ് മെഡിക്കൽ റിസർച്ച് സെന്ററിൽ തന്റെ ഗവേഷണ ഫണ്ടുകളിൽ നിന്ന് സ്വരുക്കൂട്ടി ഒരു ഡ്രഗ് മോണിറ്ററിംഗ് യൂണിറ്റ് (ഡി‌എം‌യു) സ്ഥാപിക്കുകയും അതിന്റെ തലവയാകുകയും ചെയ്തു. അതിലൂടെ ഗവേഷകർക്ക് ഗവേഷണ സൌകര്യങ്ങളും, ഒപ്പം ചികിത്സിക്കുന്ന ഡോക്ടർമാർക്ക് ഡ്രഗ് ബ്ലഡ് യൂണിറ്റ് അറിയിക്കാനും അതനുസരിച്ച് വ്യക്തിഗത രോഗികളുടെ സുരക്ഷയ്ക്കായി കൃത്യമായ ഡോസ് ക്രമീകരിക്കാനും (സ്മാർട്ട് മെഡിക്കേഷൻ) സൗകര്യങ്ങൾ നൽകുന്നു. അറബ് സയൻസ് ആൻഡ് ടെക്നോളജി ഫൌണ്ടേഷന്റെ ബോർഡ് അംഗം കൂടിയാണ് സമീറ. പ്രൊഫ. സമീറയുടേതായി 133 ഗവേഷൺ ലേഖനങ്ങൾ പ്രസിദ്ധീകരിച്ചിട്ടുണ്ട്, അതിൽ 40 എണ്ണം പ്രധാന ശാസ്ത്രീയ ജേണലുകളിൽ ആണ്. അതുകൂടാതെ ദേശീയ, അന്തർദേശീയ സമ്മേളനങ്ങളിലും ലോകാരോഗ്യ സംഘടനയുടെ യോഗങ്ങളിലും ആയി 54 സൈന്റിഫിക് റിസർച്ചുകളും അവർ അവതരിപ്പിച്ചിട്ടുണ്ട്.
പരാമർശങ്ങൾ
വർഗ്ഗം:ജീവിച്ചിരിക്കുന്ന പ്രമുഖർ വർഗ്ഗം:സൗദി അറേബ്യൻ വനിതാ ശാസ്ത്രജ്ഞർ
ബൗഡോളിനോ
2000-ൽ പ്രശസ്ത ഇറ്റാലിയൻ പ്രതീകശാസ്ത്രജ്ഞനും, മദ്ധ്യകാലപണ്ഡിതനുമായ ഉംബർട്ടോ എക്കോ എഴുതിയ നോവലാണ് ബൗഡോളിനോ (Baudolino). പന്ത്രണ്ടാം നൂറ്റാണ്ടിൽ ജീവിച്ചിരുന്ന സഞ്ചാരിയും യോദ്ധാവുമായ ബൗഡോളിനോയുടെ കഥയാണ് ഈ പുസ്തകം. 2001-ൽ വില്യം വീവർ ഇംഗ്ലീഷിലേക്ക് വിവർത്തനം ചെയ്തു.
കഥ
ക്രിസ്തുവർഷം 1204-ൽ ഇറ്റാലിയൻ പട്ടാളം കോൺസ്റ്റാന്റിനോപ്പിൾ നഗരം കൊള്ളയടിക്കുന്നതിനിടെ ബൈസന്റൈൻ ചക്രവർത്തിയുടെ ചരിത്രകാരനായ നികേതാസ് കോണിയാതസിനെ ബൗഡോളിനോ രക്ഷിക്കുന്നു. നികേതാസിനെ തനിക്കറിയാമെന്നും പ്രത്യുപകാരമായി തന്റെ ജീവിതകഥ കേട്ട് അതിൽ അടങ്ങിയിരിക്കുന്ന സത്യം പറഞ്ഞുതരണമെന്ന് ബൗഡോളിനോ ഗ്രീക്ക് ഭാഷയിൽത്തന്നെ ആവശ്യപ്പെടുന്നു. നഗരത്തിൽ പടർന്നുപിടിച്ചിരിക്കുന്ന തീ അണയുന്നതുവരെ നികേതാസിന്റെ ഒരു സുഹൃത്തിന്റെ വീട്ടിൽ കഴിയാൻ അവർ തീരുമാനിക്കുന്നു.
ഇറ്റലിയിലെ അലസ്സാൻഡ്രിയയിലാണ് ബൗഡോളിനോ ജനിച്ചത്. ചെറുപ്പത്തിൽത്തന്നെ ഏത് ഭാഷയും വേഗം പഠിക്കാനുള്ള കഴിവ് അവനുണ്ടായിരുന്നു. ജർമ്മൻ ചക്രവർത്തിയായ ഫ്രെഡറിക്ക് ഒന്നാമൻ ബാർബറോസ ഇറ്റലി ആക്രമിച്ചപ്പോൾ സഹായിയും വഴികാട്ടിയുമായി ബൗഡോളിനോയെ കൂടെ കൂട്ടി. അങ്ങനെയാണ് അവനൊരു പഠിച്ച കള്ളനാണെന്ന് ചക്രവർത്തി മനസ്സിലാക്കിയത്. ചക്രവർത്തിക്ക് വേണ്ടി കളവു പറഞ്ഞും മറ്റും ബൗഡോളിനോ കൂടെ കൂടി. നിരവധി പ്രമുഖ നഗരങ്ങൾ പിടിച്ചെടുത്ത ചക്രവർത്തി ജർമ്മനിയിലേക്ക് തിരിച്ചുപോകുമ്പോൾ ബൗഡോളിനോയെ മകനായി സ്വീകരിച്ചു. പഠിച്ച് ഒരു മന്ത്രിയാകണമെന്നുപദേശിച്ച് ഓട്ടോ എന്ന പണ്ഡിതന്റെയടുത്തേക്കയച്ചു.
അക്കാലത്തെ പ്രമുഖ സർവ്വകലാശാലകളിലൊന്നായ പാരീസിൽ പഠിച്ച ബൗഡോളിനോ ചക്രവർത്തിയുടെ വിശ്വസ്തനായി. പലസ്തീനിലേക്കുള്ള യാത്രയിൽ ഒരു അടച്ച മുറിയിൽവച്ച് ചക്രവർത്തി കൊല്ലപ്പെടുന്നു. ബൗഡോളിനോയും കൂട്ടുകാരും ബാർബറോസ മുങ്ങിമരിച്ചതാണെന്ന് വരുത്തുന്നു. എന്നാൽ തങ്ങളിലൊരാൾ തന്നെയാണ് കൊലയാളി എന്ന ബോധം അവരെ അലട്ടുന്നു. ഒടുവിൽ കഥകളിൽ കേട്ടിട്ടുള്ള ഇന്ത്യയുടെ രാജാവായ പ്രെസ്റ്റർ ജോണിനെ കാണാനായി അവർ യാത്രയാകുന്നു.
പ്രതീകങ്ങൾ
കഥയിൽ ബൗഡോളിനോയുടെ ജന്മനാടായ അലസ്സാൻഡ്രിയ യഥാർത്ഥത്തിൽ ഉംബർട്ടോ എക്കോയുടെ ജന്മനാടാണ്. ഇറ്റലിയുടെ സമ്പന്നമായ നഗരങ്ങൾ കീഴടക്കാനുള്ള ബർബോസയുടെ ശ്രമങ്ങൾ ഗ്വെൽഫ് - ഘിബലൈൻ ശത്രുതയെ സൂചിപ്പിക്കുന്നു. പാശ്ചാത്യ-പൗരസ്ത്യ സമൂഹങ്ങൾ തമ്മിലുള്ള മതപരവും, സാമ്പത്തികവും, ആശയപരവുമായ വ്യത്യാസങ്ങളാണ് മറ്റൊരു വിഷയം.